title: Kulttuurisauna

text: Kulttuurisauna on Helsingin Merihakaan vuosina 2012–2013 rakennettu yleinen sauna, joka avautui yleisölle toukokuussa 2013. Kulttuurisaunan ovat suunnitelleet Nene Tsuboi ja Tuomas Toivonen.


title: Kulttuurisauna

text: Kulttuurisauna on rakennettu merenrantatontille, joka oli 1970-luvulla kaavoitettu kahvilakäyttöön mutta jäänyt aiemmin rakentamatta. Saunarakennuksessa on kertalämmitteinen puupelleteillä lämpiävä kiuas, kaksi löylyhuonetta, kahvila, kabinetti ja toimisto. Kylpijät pääsevät vilvoittelemaan joko sisätilojen sohvatiloihin, tai pihalla sijaitsevalle nurmikkoalueelle, josta on pääsy myös mereen uimaan. Talvella on mahdollisuus uida avannossa. Ympäristöystävällinen energiajärjestelmä on poikkeava, sillä rakennusta ei ole kytketty ollenkaan kaukolämpöverkkoon. Mm. savukaasuista otetaan lämpö tehokkaasti talteen. Energiajärjestelmästä vastaa Fortum. Kulttuurisauna kuuluu Helsingin muotoilupääkaupunkivuoden 2012 hankkeisiin.


title: Kulttuurisauna

text: Nimi Kulttuurisauna viittaa arkkitehti Alvar Aallon kirjoitukseen vuodelta 1925, jossa Aalto ehdottaa Jyväskylän Harjulle rakennettavaksi kulttuurisaunaa: "Rakentakaamme sinne sauna! Ei tavallisen vanhan suomalaisen saunan irvikuva, kuten kaikki saunamme tätänykyä ovat, vaan kulttuurisauna, kansallismonumentti, ensimmäinen laatuaan, Suomen heräävässä sivistyksessä". Aallon yleisönosastokirjoitus julkaistiin Keskisuomalainen-sanomalehdessä 22. tammikuuta 1925 otsikolla "eräs kaupunkimme kaunistustoimenpide ja sen mahdollisuudet".


title: Kulttuurisauna

text: Kulttuurisauna sijaitsee osoitteessa Hakaniemenranta 17, Helsinki.


title: Atsapironit

text: Atsapironit ovat ryhmä ahdistusta lievittäviä lääkkeitä ja antipsykootteja. Suomessa ainut markkinoilla oleva atsapironi on buspironi (kauppanimillä Anksilon ja Buspiron Actavis), jota käytetään lievittämään ahdistuneisuutta mm. masennuksen sekä alkoholismin yhteydessä. Atsapironien anksiolyyttinen vaikutus välittyy 5-HT serotoniinireseptorin osittaisagonismin tai täysagonismin kautta.


title: Atsapironit

text: Buspironi oli alun perin nimetty atsaspirodekaanidioniksi, lyhennetty atsapironiksi tai atsaspironiksi, koska yhdiste todellakin sisälsi tämän kemiallisen rakenteen. Pitää kuitenkin huomata, että vaikka yhdistettä kutsutaan atsapironiksi, se ei välttämättä sisällä atsaspirodekaanidionikomponenttia. Itse asiassa useat yhdisteet eivät sisällä sellaista lainkaan tai sisältävät siitä jonkin variaation. Lisäksi useat atsapironit sisältävät 1-(2-Pyrimidininyyli)piperatsiiniryhmän.


title: Atsapironit

text: Lääkkeet jotka on luokiteltu atsapironeiksi voidaan tunnistaa suffiksista -spironi tai -pironi.


title: Atsapironit

text: Farmakologisella tasolla, atsapironit sitoutuvat seuraaviin reseptoreihin eri suhteissa:


title: Atsapironit

text: Jotkin atsapironit sitoutuvat myös D, 5-HT, 5-HT, and sigmareseptoreihin.


title: Atsapironit

text: Ainoastaan 5-HT agonismi on toivottava ominaisuus atsapironiluokan anksiolyytiltä. Sama logiikka pätee atsapironiluokan antipsykootteihin, joissa toivottava ominaisuus on lisäksi 5-HT ja D-reseptorin antagonismi. Sitoutuminen muihin reseptoreihin aiheuttaa usein pelkästään sivuvaikutuksia. Tämän vuoksi markkinoille kehitetään entistä selektiivisempia lääkkeitä. Esimerkki tällaisesta on gepironi, se on Yhdysvalloissa kliinisessä tutkimuksessa oleva yhdiste vakavan masennuksen ja yleistyneen ahdistuneisuushäiriön hoitoon. Japanissa tandospironi on lisensoitu ahdistuksen hoitoon ja masennuslääkkeiden tehostamiseen.


title: Atsapironit

text: Atsapironit imeytyvät heikosti ruoansulatuskanavasta, mutta niiden vaikutus alkaa nopeasti. Puoliintumisaika haarautuu kahdesta kolmeen tuntiin. Tästä syystä nämä lääkkeet pitää ottaa 2–3 kertaa päivässä.


title: Atsapironit

text: Atsapironien metabolia tapahtuu maksassa ja ne erittyvät virtsaan ja ulosteeseen. Monien atsapironien yleinen metaboliitti on 1-(2-Pyrimidininyyli)piperatsiini eli 1-PP. 1-PP on 5-HT-reseptorin osittaisagonisti ja α-reseptorin antagonisti. 1-PP todennäköisesti myötävaikuttaa vain sivuvaikutusprofiiliin.


title: Maksym Koval

text: Maksym Anatolijovytš Koval (; s. 9. joulukuuta 1992 Zaporižžja) on ukrainalainen jalkapalloilija, pelipaikaltaan maalivahti. Hänen seuransa on FK Dynamo Kiova.


title: Maksym Koval

text: Koval aloitti uransa Metalurh Zaporižžjan kakkosjoukkueesta, josta hän nousi edustusjoukkueeseen 2009. Hän pelasi joukkueessa 22 ottelua ennen kuin hän siirtyi Dynamo Kiovaan, jonka kanssa Kovalilla on sopimus vuoteen 2015 saakka. Koval on pelannut Ukrainan aikuisten maajoukkueessa yhden ottelun ja oli mukana maansa kokoonpanossa EM-kilpailuissa 2012.


title: Oleksandr Horjajinov

text: Oleksandr Serhiovitš Horjajinov (; s. 29. kesäkuuta 1975 Harkova) on ukrainalainen jalkapalloilija, pelipaikaltaan maalivahti. Hänen seuransa on FK Metalist Harkova.


title: Oleksandr Horjajinov

text: Horjajinov on pelannut valtaosan urastaan Harkovassa, jossa hän aloitti vuonna 1993. Hän on pelannut Ukrainan maajoukkueessa kaksi ottelua ja oli mukana maansa kokoonpanossa EM-kisoissa 2012, joissa hän ei kuitenkaan päässyt kentälle.


title: Pavel Maslák

text: Pavel Maslák (s. 21. helmikuuta 1991) on tšekkiläinen yleisurheilija, joka kilpailee pikajuoksussa.


title: Pavel Maslák

text: Maslák oli voittamassa hopeaa alle 20-vuotiaiden EM-kilpailuissa 2009 4 × 100 metrin viestistä. Hän oli vuonna 2011 alle 23-vuotiaiden EM-pronssilla 200 metrin matkalla ajallaan 20,67 ja viides pikaviestissä. sisäratojen EM-kisoissa 2011 hän putosi alkuerissä 400 metrillä. Maslák pääsi samana vuonna välieriin saakka Daegun MM-kisoissa 200 metrillä ja sijoittui viidenneksi 400 metrin kisassa sisäratojen MM-kilpailuissa 2012.


title: Pavel Maslák

text: Maslák paransi vuonna 2012 Tšekin 34 vuotta vanhaa 400 metrin ennätystä juoksemalla matkan ajassa 45,31 sekuntia ja paransi myöhemmin samana kesänä tulosta vielä aikaan 45,17. Hän voitti 400 metrin Euroopan-mestaruuden Helsingin kisoissa 2012 jääden seitsemän sekunnin sadasosan päähän ennätyksestään. Pitkässä viestissä Tšekki oli viides. Lontoon olympialaisissa 2012 Maslák paransi 400 metrin alkuerissä Tšekin ennätystä aikaan 44,91. Hän karsiutui matkan välierissä ja 200 metrin alkuerissä.


title: Pavel Maslák

text: Sisäratojen EM-kilpailuissa Göteborgissa 2013 Maslák voitti kultaa 400 metrillä Tšekin ennätyksellä 45,66 ja saavutti pronssia Tšekin joukkueessa 4×400 metrin viestissä. Alle 23-vuotiaiden EM-kilpailuissa Tampereella 2013 hän sijoittui 200 metrin juoksussa kolmanneksi ja Tšekin joukkueessa 4 × 100 metrin viestissä viidenneksi ja 4 × 400 metrin viestissä kuudenneksi. 200 metrillä hän paransi maansa ennätystä sekä alkuerässä (20,51) että loppukilpailussa (20,49). Moskovan MM-kilpailuissa 2013 hän juoksi 400 metrin välierissä Tšekin ennätyksen 44,84 ja sijoittui loppukilpailussa viidenneksi ajalla 44,91.


title: Pavel Maslák

text: Maslák juoksi helmikuussa 2014 sisäratojen Tšekin ennätyksen 400 metrillä 45,66 Tukholmassa ja 200 metrillä 20,52 Prahassa sekä Euroopan ennätyksen 300 metrin juoksussa 32,15 Gentissä. Hän voitti sisäratojen maailmanmestaruuden 400 metrillä Sopotissa 2014 maansa ennätysajalla 45,24. Myöhemmin samana vuonna hän paransi Tšekin 400 metrin ulkoratojen ennätyksen aikaan 44,79 sekä 500 metrin ennätyksen aikaan 1.00,36.


title: Pavel Maslák

text: Maslák voitti 400 metrin sisäratojen Euroopan-mestaruuden Prahassa 2015 ajalla 45,33 ja saavutti pronssia 4×400 metrin viestissä. Pekingin MM-kilpailuissa 2015 hän karsiutui 400 metrin alkuerissä. Hän voitti sisäratojen maailmanmestaruuden 400 metrillä Portlandissa 2016 ajalla 45,44. Amsterdamin EM-kilpailuissa 2016 hän saavutti 400 metrillä hopeaa ajalla 45,36 ja oli 4 × 400 metrin viestissä neljäs. Rio de Janeiron olympialaisissa 2016 hän karsiutui 400 metrin välierissä ajalla 45,06.


title: Pavel Maslák

text: Maslák voitti sisäratojen Euroopan-mestaruuden 400 metrillä Belgradissa 2017 ajalla 45,77. Lisäksi hän sai pronssia 4 × 400 metrin viestissä. Hän paransi kesällä 2017 maansa ennätystä 300 metrillä aikaan 31,80 ja 200 metrillä 20,46. Lontoon MM-kilpailuissa hän karsiutui 400 metrin välierissä. Hän voitti kolmannen peräkkäisen sisäratojen maailmanmestaruuden 400 metrillä Birminghamissa 2018 ajalla 45,47. Hän sijoittui alun perin kolmanneksi, mutta nousi voittajaksi, kun Óscar Husillos ja Luguelín Santos hylättiin ratarikkojen vuoksi.


title: Pavel Maslák

text: "Lähteet: IAAF" , Tilastopaja


title: Total War: Rome II

text: Total War: Rome II on The Creative Assemblyn kehittämä reaaliaikainen strategiapeli, jonka Sega julkaisi Microsoft Windowsille 3. syyskuuta 2013. "Rome II" on "Total War" -pelisarjan kahdeksas itsenäinen osa ja vuoden 2004 pelin "" jatko-osa.


title: Total War: Rome II

text: "Rome: Total Warin" tavoin "Rome II" sijoittuu antiikin aikaan ja keskittyy kuvaamaan Rooman tasavallan aikaista maailmaa lähinnä Välimeren alueelta. Pelaaja voi päättää pitääkö hän valtakunnan tasavaltana vai tekeekö hän siitä keisarikunnan aikojen saatossa.


title: Total War: Rome II

text: Pelissä on laajempi kartta kuin "Rome: Total Warissa", joka käsittää Rooman valtakunnan Välimerellä hallitsemien alueiden lisäksi muita alueita lähinnä Lähi-idästä ja Pohjois-Afrikasta. Peli käyttää "" -pelin moottoria runsaasti muokattuna. Peli käyttää hyväkseen myös kasvoanimaatioita ja liikkeenkaappausta, joilla taisteluihin tuodaan realismia ja paremmat efektit. Peli yhdistää myös maa- ja meritaistelut, joten pelissä on mahdollista hyökätä maalle kaleereista tai vallata vihollisen aluksia laivoissa olevien merisotilaiden avulla.


title: Total War: Rome II

text: Pelissä on paljon enemmän eri kulttuureja ja kansoja sekä parempi tekoäly kuin edeltäjässään.


title: Henrik Ingebrigtsen

text: Henrik Ingebrigtsen (s. 24. helmikuuta 1991 Stavanger) on norjalainen yleisurheilija, joka kilpailee keskimatkojen juoksussa ja kestävyysjuoksussa. Hän voitti 1 500 metrin matkan Euroopan-mestaruuden vuonna 2012. Myös hänen veljensä Filip ja Jakob ovat juoksun Euroopan-mestareita.


title: Henrik Ingebrigtsen

text: Ingebrigtsen sijoittui Euroopan nuorten olympiafestivaaleilla Belgradissa 2007 seitsemänneksi 1 500 metrin juoksussa. Hän voitti maansa alle 18-vuotiaiden mestaruuden 2 000 metrin estejuoksussa ja 3 000 metrin juoksussa 2008. Maastojuoksun EM-kilpailuissa hän sijoittui alle 20-vuotiaiden sarjassa 23:nneksi. Seuraavana vuonna hän karsiutui Novi Sadin alle 20-vuotiaiden EM-kilpailuissa 800 metrin juoksun välierissä ja 1 500 metrin alkuerissä. Hän voitti 2 000 metrin estejuoksun alle 20-vuotiaiden Norjan-mestaruuskultaa ja oli maastojuoksun EM-kilpailujen alle 20-vuotiaiden sarjassa 12:s.


title: Henrik Ingebrigtsen

text: Ingebrigtsen putosi kaudella 2010 1 500 metrin alkuerissä sekä alle 20-vuotiaiden MM-kisoissa että aikuisten EM-kilpailuissa. Hän voitti samana vuonna Norjan-mestaruuden miesten 1 500 metrillä sekä alle 20-vuotiaiden 800 ja 1 500 metrin juoksuissa. Vuonna 2011 hän karsiutui Ostravan alle 23-vuotiaiden EM-kilpailuissa 1 500 metrin alkuerissä ja sijoittui maastojuoksun EM-kilpailuissa samassa ikäluokassa 15:nneksi.


title: Henrik Ingebrigtsen

text: 29. huhtikuuta 2012 Ingebrigtsen alitti 1 500 metrin Norjan ennätyksen, jota oli pitänyt nimissään vuodesta 1976 lähtien Lars Martin Kaupang. Ingebrigtsen voitti 1 500 metrin Euroopan-mestaruuden Helsingissä 2012 ajalla 3.46,20. Lontoon olympialaisissa hän sijoittui 1 500 metrillä viidenneksi ajalla 3.35,43. Joulukuussa hän voitti maastojuoksun alle 23-vuotiaiden Euroopan-mestaruuden Budapestissa. Hän voitti 2012 Norjan-mestaruuden miesten 1 500 metrillä, sekä hallissa alle 23-vuotiaiden 800 ja 1 500 metrillä.


title: Henrik Ingebrigtsen

text: Ingebrigtsen sijoittui 11:nneksi Göteborgin EM-hallikilpailujen 2013 3 000 metrillä. Alle 23-vuotiaiden EM-kilpailuissa Tampereella 2013 hän voitti 5 000 metrin mestaruuden. Hän karsiutui 13. heinäkuuta aamupäivällä juostussa päämatkansa 1 500 metrin alkuerässä kaaduttuaan matkalla. Saman päivän iltana hän osallistui 5 000 metriin juoksuun, jonne hänet oli myös etukäteen ilmoitettu, ja voitti kilpailun ajalla 14.19,39. Moskovan MM-kilpailuissa hän sijoittui kahdeksanneksi ajalla 3.37,52. Maastojuoksun EM-kilpailuissa 2013 hän oli alle 23-vuotiaiden sarjassa kymmenes. Hän voitti 2013 Norjan-mestaruuden 800 metrillä.


title: Henrik Ingebrigtsen

text: Ingebrigtsen juoksi 1 500 metrin Norjan ennätyksen 3.31,46 Monacossa 2014. Zürichin EM-kilpailuissa 2014 hän sai samalla matkalla hopeaa ajalla 3.46,10. Hän voitti 2014 myös 1 500 metrin Norjan-mestaruuden. Seuraavana talvena hän saavutti Prahan EM-hallikilpailuissa pronssia 3 000 metrin juoksussa maansa ennätysajalla 7.45,54. 1 500 metrillä hän oli kuudes niin ikään Norjan ennätysajalla 3.39,70. Ulkoratakaudella hän voitti 5 000 metrin Norjan-mestaruuden. Pekingin MM-kilpailuissa hän karsiutui 1 500 metrin alkuerissä. Maastojuoksussa hän voitti Norjan-mestaruuden ja sijoittui EM-kilpailuissa 26:nneksi.


title: Henrik Ingebrigtsen

text: Ingebrigtsen voitti 2016 Norjan hallimestaruuden 1 500 ja 3 000 metrillä. Samana vuonna hän voitti EM-pronssia 1 500 metrillä Amsterdamissa ajalla 3.47,18. 5 000 metrillä hän sijoittui neljänneksi vain 0,01 sekuntia voittaja Ilias Fifalle hävinneenä. Ingebrigtsen karsiutui Rion olympialaisissa 1 500 metrin välierissä. Belgradin EM-hallikilpailuissa 2017 hän sai hopeaa 3 000 metrillä ajalla 8.00,93. Maastojuoksun EM-kilpailuissa 2017 hän oli yhdestoista.


title: Henrik Ingebrigtsen

text: Ingebrigtsen saavutti Berliinin EM-kilpailuissa 2018 hopeaa 5 000 metrin juoksussa ajalla 13.18,75. Kilpailun voitti hänen veljensä Jakob Ingebrigtsen. 1 500 metrillä Henrik Ingebrigtsen sijoittui neljänneksi.


title: Polat Kemboi Arıkan

text: Polat Kemboi Arıkan (s. 12. joulukuuta 1990 Cheptiret, Kenia nimellä Paul Kipkosgei Kemboi) on turkkilainen yleisurheilija, joka kilpailee kestävyysjuoksussa.


title: Polat Kemboi Arıkan

text: Arıkan juoksi vanhalla nimellään Kenian väreissä vuoteen 2011 saakka ennen kuin vaihtoi nimensä ja sai Turkin kansalaisuuden. Hän karsiutui Istanbulin sisäratojen MM-kilpailuissa 2012 3 000 metrin alkuerissä. Hän voitti vuonna 2012 EM-kisoissa kultaa 10 000 metriltä ajalla 28.22,27 ja pronssia 5 000 metrin matkalta. Lontoon olympialaisissa hän oli 10 000 metrillä yhdeksäs ja karsiutui 5 000 metrillä alkuerissä. Maastojuoksun EM-kilpailuissa hän oli seitsemäs.


title: Polat Kemboi Arıkan

text: Arıkan sijoittui Göteborgin EM-hallikilpailuissa 2013 3 000 metrillä kymmenenneksi. Hän voitti samana vuonna kultaa Välimeren kilpailujen 10 000 metrillä, mutta keskeytti saman matkan Moskovan MM-kilpailuissa. Maastojuoksun EM-kilpailuissa hän sai hopeaa. Hän sijoittui 2014 puolimaratonin MM-kilpailuissa 16:nneksi ja Zürichin EM-kilpailuissa 10 000 metrillä neljänneksi. Joulukuussa hän voitti maastojuoksun Euroopan-mestaruuden sekä henkilökohtaisessa että joukkuekilpailussa. Seuraavan vuoden maastojuoksun MM-kilpailuissa hän oli 22:s.


title: Polat Kemboi Arıkan

text: Arikan voitti 10 000 metrin Euroopan-mestaruuden Amsterdamissa 2016 ajalla 28.18,52. Rio de Janeiron olympialaisissa hän sijoittui samalla matkalla 13:nneksi. Hän keskeytti 10 000 metrin juoksun Lontoon MM-kilpailuissa 2017. Maastojuoksun EM-kilpailuissa hän oli samana vuonna yhdeksäs ja voitti joukkuekultaa. Berliinin EM-kilpailuissa 2018 hän sijoittui 5 000 metrillä kuudenneksi ja keskeytti 10 000 metriä. Saman vuoden maastojuoksun EM-kilpailuissa hän oli seitsemäs ja voitti kultaa joukkuekilpailussa.


title: Polat Kemboi Arıkan

text: Arıkanin ennätys 5 000 metriltä on 13.05,98, jonka hän juoksi 2011 ja 10 000 metriltä aika 27.35,50 vuodelta 2016.


title: Koripallon naisten SM-sarjakausi 2004–2005

text: Koripallon naisten SM-sarjakaudella 2004–2005 BC Nokia voitti seuran historian ensimmäisen mestaruuden. Hopeaa voitti Pantterit Helsingistä ja pronssia Peli-Karhut Kotkasta. BC Nokia voitti loppuottelusarjan voitoin 1–3.


text: Runkosarjassa pelattiin kymmenen joukkueen kaksinkertainen sarja. Viisi parasta joukkuetta jatkoivat ylemmässä jatkosarjassa ja muut viisi alemmassa jatkosarjassa, jotka pelattiin kaksinkertaisina sarjoina. Joukkueiden tulokset runkosarjasta otettiin mukaan jatkosarjan sarjataulukkoon. Ylemmän jatkosarjan kaksi parasta, Äänekosken Huima ja Pantterit, selviytyivät suoraan välieriin.


text: Pudotuspelien ensimmäisessä vaiheessa kohtasivat ylemmän jatkosarjan kolmas Peli-Karhut ja alemman jatkosarjan voittaja Tampereen Pyrintö sekä ylemmän jatkosarjan sijoille 4 ja 5 sijoittuneet BC Nokia ja Pussihukat. Ottelut pelattiin paras kolmesta -järjestelmällä. Välierissä pelasivat vastakkain jatkosarjassa parhaiten sijoittunut Äänekosken Huima ja huonoiten sijoittunut BC Nokia sekä toiseksi paras Pantterit ja toiseksi huonoiten sijoittunut Peli-Karhut. Loppuotteluun etenivät Pantterit ja BC Nokia. Välierät ja loppuottelu pelattiin paras viidestä -järjestelmällä.


text: Turun Riento putosi kauden päätteeksi suoraan I-divisioonaan ja I-divisioonan voittaja Catz Lappeenranta nousi suoraan SM-sarjaan. Alemman jatkosarjan sijoille 7.-9. sijoittuneet joukkueet pelasivat I-divisioonan 2. ja 3. sijoittuneiden Kaaron Roiman sekä Torpan Poikien kanssa viiden joukkueen kaksinkertaisen noususarjan, jonka kolme parasti pelaisivat seuraavalla kaudella SM-sarjassa. Forssan Alku ja Espoo Team säilyttivät sarjapaikkansa. Karsintasarjan kolmanneksi sijoittunut Kaaron Roima Raumalta luopui SM-sarjapaikastaan, jolloin SM-sarjaan nousi Torpan Pojat Helsingistä.


title: Prologi ja etapit 1–10 Ranskan ympäriajossa 2012

text: Ranskan ympäriajon 2012 prologin ja etappien 1–10 tulokset:


text: Lähde: Cyclingnews


text:
Lähde: Cyclingnews
Lähde: Cyclingnews


title: Jelena Aržakova

text: Jelena Vladimirovna Aržakova (; s. 8. syyskuuta 1989) on venäläinen yleisurheilija, joka kilpailee keskimatkojen juoksussa.


title: Jelena Aržakova

text: Aržakova voitti vuonna 2006 maansa alle 18-vuotiaiden mestaruuskilpailuissa 1 500 metriä ja 2 000 metrin estejuoksun ja samana vuonna alle 20-vuotiaiden Venäjän-mestaruuden 3 000 metrin esteissä. Hän putosi alkuerissä alle 20-vuotiaiden MM-kisoissa 2006 3 000 metrin estejuoksussa jäätyään eränsä kahdeksanneksi. Aržakova voitti 1 500 metrillä kultaa sisäratojen EM-kisoissa 2011 ajalla 4.13,78.


title: Jelena Aržakova

text: Seuraavana kesänä hän voitti alle 23-vuotiaiden Euroopan-mestaruuden 800 ja 1 500 metrillä sekä saman ikäluokan Venäjän-mestaruuden 800 metrillä. Hän voitti 2012 sisäratojen Venäjän-mestaruuden 1 500 metrillä ja sijoittui samalla matkalla seitsemänneksi sisäratojen MM-kisoissa Istanbulissa. Kesällä 2012 hän voitti 800 metrin EM-kultaa Helsingin kisoissa ajalla 1.58,51 ja sijoittui samalla matkalla kuudenneksi Lontoon olympialaisissa.


title: Jelena Aržakova

text: Vuonna 2013 Aržakova sai kahden vuoden kilpailukiellon ajalle 29.1.2013–28.1.2015 biologisen dopingpassin perusteella ja hänen suorituksensa hylättiin takautuvasti 12.7.2011 lähtien. Täten hän menetti muun muassa 800 metrin Euroopan-mestaruutensa.


title: Progress (Novgorodin alue)

text: Progress () on maalaiskunta ja sen keskustaajama Novgorodin alueen Borovitšin piirissä Venäjällä. Se sijaitsee Borovitšin koillispuolella kaupungin välittömässä läheisyydessä. Taajamassa on 1 800 ja kunnassa 2 600 asukasta (vuonna 2010).


title: Progress (Novgorodin alue)

text: Progressin kunnan pinta-ala on 183 neliökilometriä. Se rajoittuu pohjoisessa Borovitšin piirin Kontšanskoje-Suvorovskojen, idässä Perjodkin, etelässä Borovitšin ja lännessä Sušanin sekä Volokin kuntiin. Maantieteellisesti alue sijaitsee Valdain ylängön itäreunalla. Seudulla virtaavat Mstan sivujoet Jurinka, Kamenka, Velgija, Belorutška, Udinka, Rudnik ja Pelenovka.


title: Progress (Novgorodin alue)

text: Keskustaajaman lisäksi kuntaan kuuluu Razdoljen taajama sekä 27 kylää: Aljošino, Babino, Baševo, Bereznik, Bolšije Lesa, Budrino, Bykovo, Derevtsovo, Gorka, Grebloš, Holm, Jurino, Kamennik, Ljulja, Lytkino, Malyje Lesa, Moštšenik, Nenaježnik, Priozerje, Prudištši, Prudnik, Šestnikovo, Spasskoje, Sušilovo, Tini, Zasorodje ja Žavoronkovo. Väestöstä 69,3 % asuu Progressin taajamassa, joka on Borovitšin piirin toiseksi suurin asutuskeskus. Yli sadan hengen asutuksia ovat Tini, Aljošino ja Razdolje. Kolmessa kylässä ei ole lainkaan vakituista asutusta.


title: Progress (Novgorodin alue)

text: Progressin taajama on syntynyt 1930-luvun alussa samannimisen sovhoosin ympärille. Aluksi se tuotti etupäässä sianlihaa ja myöhemmin maitoa. 1980-luvulta lähtien taajamaan rakennettiin kerros- ja omakotitaloja, ja vuosisadan lopussa se kasvoi kiinni Borovitšin kaupunkiin.


title: Progress (Novgorodin alue)

text: Kunnan kautta kulkevat Borovitšin, Ljubytinon ja Spasskaja Polistin sekä Borovitšin, Pestovon ja Ustjužnan väliset maantiet. Kylistä on linja-autoyhteydet Progressiin, Borovitšiin, lähistön muihin piirikeskuksiin sekä Novgorodiin.


title: Progress (Novgorodin alue)

text: Tärkeimmät elinkeinot ovat puunjalostus- ja huonekaluteollisuus (26,3 %), palvelut (21,8 %), rakentaminen (12,1 %) ja maatalous (9 %). Kunnassa toimii Progressin maatalousyritys, kolme yksityistilaa, sahalaitoksia sekä ikkunoita, ovia ja huonekaluja tuottavia yrityksiä.


title: Progress (Novgorodin alue)

text: Palveluihin kuuluu lastentarha, kulttuuritalo, kaksi kirjastoa ja postia, lääkärin vastaanotto ja kaksi lääkintäasemaa. Lapset käyvät koulua Borovitšissa tai naapurikunnissa. Vähittäiskauppaa harjoittaa harjoittaa Borovitšin piirin kulutusosuuskunta sekä joukko yksityisyrittäjiä.


title: Progress (Novgorodin alue)

text: Seudulla on muinaisia asuin- ja hautapaikkoja sekä uhrikiviä. Nähtävyyksiin kuuluvat Spasskojen ja Greblošin kartanoalueet.


title: Progress (täsmennyssivu)

text: Progress tarkoittaa seuraavia asioita:


title: Jennika

text: Jennika on suomalainen naisen etunimi.


title: Jennika

text: Vuoden 2011 loppuun mennessä Väestörekisterikeskuksen mukaan etunimen Jennika on saanut 355 henkilöä.


title: Greg Edmonson

text: Greg Edmonson on yhdysvaltalainen säveltäjä, joka on säveltänyt musiikkia elokuviin, televisiosarjoihin ja videopeleihin. Muun muassa "Uncharted"-pelisarjan kolmen ensimmäisen osan soundtrackit ovat Edmonsonin säveltämiä.


title: Gülcan Mıngır

text: Gülcan Mıngır (s. 21. toukokuuta 1989) on turkkilainen yleisurheilija, joka kilpailee estejuoksussa. Hän edustaa seuratasolla Tarim Kredi ülküspor Kulübüa.


title: Gülcan Mıngır

text: Mıngır sijoittui 3 000 metrin estejuoksussa kahdenneksitoista alle 20-vuotiaiden MM-kisoissa 2008. Hän putosi samassa lajissa alkuerissä MM-kilpailuissa 2011 Daegussa, voitti alle 23-vuotiaiden EM-kultaa ja sijoittui kymmenenneksi universiadeissa kyseisellä kaudella. Mıngır juoksi vuonna 2012 matkalla voimassa olevan Turkin-ennätyksen 9.13,53 ja voitti kultaa EM-kilpailuista.


title: Jiřina Ptáčníková

text: Jiřina Ptáčníková (ent. Svobodová, s. 20. toukokuuta 1986 Plzen) on tšekkiläinen yleisurheilija, joka kilpailee seiväshypyssä. Hän edustaa seuratasolla USK Prahaa.. Ptáčníková on Euroopan mestari vuodelta 2012.


title: Jiřina Ptáčníková

text: Nuorten arvokisoissa Ptáčníková selviytyi loppukilpailuun alle 20-vuotiaiden MM-kilpailuissa vuosina 2002 ja 2004, mutta jäi molemmilla kerroilla loppukilpailussa ilman tulosta. Alle 18-vuotiaiden MM-kilpailuissa 2003 hän sijoittui viidenneksi ja alle 20-vuotiaiden EM-kilpailuissa kuudenneksi 2003 ja neljänneksi 2005.


title: Jiřina Ptáčníková

text: Aikuisten tasolla Ptáčníkován ensimmäiset arvokisat olivat EM-kilpailut 2006, joissa hän karsiutui hypättyään tuloksen 380 cm. Hän karsiutui loppukilpailusta Torinon EM-hallikilpailuissa 2009. Ensimmäisen suurkilpailuvoittonsa hän otti universiadeissa vuonna 2009 tuloksella 455 cm. Samana vuonna hän jäi karsinnassa 16. sijalle ja putosi loppukilpailusta MM-kilpailuissa Berliinissä tuloksella 440 cm. Vuonna 2010 hän sijoittui viidenneksi sekä EM-kisoissa että sisäratojen MM-kilpailussa. EM-hallikisoissa 2011 Ptáčníková oli neljäs. Hän sijoittui seitsemänneksi MM-kisoissa 2011 ja kuudenneksi MM-hallikisoissa 2012.


title: Jiřina Ptáčníková

text: Kesällä 2012 oli ensimmäisen arvokisamitalin aika: Kesän EM-kisoissa Helsingissä hän voitti mestaruuden tuloksella 460 cm. Lontoon olympialaisissa 2012 hän sijoittui kuudenneksi tuloksella 445 cm. Helmikuussa 2012 Ptáčníková teki sisäratojen uuden Tšekin-ennätyksen 470 cm. EM-hallikilpailuissa 2013 hän sijoittui neljänneksi ja saman vuoden Moskovan MM-kilpailuissa kahdeksanneksi. 4. syyskuuta 2013 hän hyppäsi ulkoratojen Tšekin ennätyksen 476 cm ja paransi Kateřina Baďurován nimissä ollutta ennätystä yhdellä senttimetrillä.


title: Jiřina Ptáčníková

text: Ptáčníková hyppäsi sisäratojen Tšekin ennätyksen 471 Dresdenissä 31. tammikuuta 2014. Hän sai hopeaa Sopotin MM-hallikilpailuissa 2014 tuloksella 470. Zürichin EM-kilpailuissa 2014 hän sijoittui kuudenneksi. Hän karsiutui loppukilpailusta 2015 Prahan EM-hallikilpailuissa ja Pekingin MM-kilpailuissa, 2016 Amsterdamin EM-kilpailuissa ja Rio de Janeiron olympialaisissa sekä 2017 Lontoon MM-kilpailuissa.


title: Jiřina Ptáčníková

text: Ptáčníková oli vuosina 2012–2014 naimisissa aitajuoksija Petr Svobodan kanssa.


title: Seututie 641

text: Seututie 641 kulkee Hankasalmen ja Konneveden kunnissa, ja on pituudeltaan 40 kilometriä. Tie alkaa etelässä Hankasalmen asemalta valtatien 9 varresta ja päättyy pohjoisessa Hytölään kantatielle 69. Paikat, joiden halki tie kulkee ovat Hankasalmen asemanseutu, Kallioaho, Hankasalmen kirkonkylä, Ristimäki, Kärkkäälä ja Hytölä.


title: Väinö Karvinen

text: Väinö Ilmari Mikael Karvinen (27. marraskuuta 1907 Viipuri – 20. syyskuuta 1992 Helsinki) oli suomalainen kenraalimajuri.


title: Väinö Karvinen

text: ”Väpe” Karvinen syntyi Keskuskansakoulun vahtimestari Anton Karvisen ja Vilhelmiinan o.s. Stykki kahdeksanlapsiseen perheeseen kuopuksena. Hän seurasi vanhinta veljeään Yrjöä ensin Klassilliseen lyseoon, sitten sotilasuralle ja upseerina Viipurinlahden rannikkotykistöön. Ylioppilaslakin hän sai 1926, upseeriksi hän valmistui Merisotakoulun rannikko-puolustusosaston 1. rt-kurssilta 1929. Nuorempana upseerina hän palveli Tuppuran sekä Saarenpään linnakkeilla. Sotakorkeakoulun merisotalinjan hän suoritti 1935 - 37.


title: Väinö Karvinen

text: Talvisodassa hän palveli Merivoimien esikunnan operatiivisella osastolla. Jatkosodassa hän oli Hangon Ryhmän Bromarvin lohkon komentajana, Äänisen Rannikkoprikaatin Limosaaren lohkon komentajana ja johtamansa Koiviston evakuoinnin jälkeen Itä-Suomen Rannikkoprikaatin esikuntapäällikkönä.


title: Väinö Karvinen

text: Sodan jälkeen hän toimi VII Raivaajaosaston päällikkönä ja Haminan Rannikkolinnakkeiston, 3. Erillisen Rannikkotykistöpatteriston, Turun Rannikkotykistörykmentin sekä Suomenlinnan Rannikkotykistörykmentin komentajana.


title: Väinö Karvinen

text: Rannikkotykistön aselajin ensimmäisenä tarkastajana hän siirtyi reserviin 1967. Rannikkotykistön Upseeriyhdistyksen puheenjohtajana hän toimi 1958–1967 ja oli yhdistyksen kunniajäsen.


title: Väinö Karvinen

text: Väinö Karvisen poika Jukka Karvinen on ylennyt Puolustusvoimissa everstiksi ja pojanpoika Ilpo Karvinen everstiluutnantiksi. Hänen pojanpoikansa tytär Henna Karvinen valmistui luutnantiksi vuonna 2013.


title: Väinö Karvinen

text: SVR K, VR2 mk, VR3 tlk, VR4 mk, talvisodan muistomitali, jatkosodan muistomitali, Sotilasansiomitali, Norjan Pyhän Olavin ritarikunnan komentajamerkki.


title: Napier Sabre (lentomoottori)

text:
Napier Sabre oli brittiläinen vuonna 1940 käyttöön otettu 24-sylinterinen mäntämoottori. Moottoria valmisti ja kehitti Napier & Son toisen maailmansodan aikana. Moottori suunniteltiin n. 2000:n hevosvoiman teholuokkaan, ja viimeisissä prototyypeissä teho oli jopa 5 500 hv(4 100 kW). Sen rakenne oli epätavallinen H-rivimoottori, jossa kaksi 12-sylinteristä blokkia on sijoitettuna päällekkäin.
Vastakkaiset sylinteriryhmät kumoavat värinän.
Moottorin suunnitteli majuri Frank Halford.


title: Napier Sabre (lentomoottori)

text: Sabrea käyttäviä hävittäjiä olivat Hawker Typhoon ja Hawker Tempest. Moottori asennettiin ensimmäisenä Napier-Heston Racer -koneeseen, joka suunniteltiin nopeuden maailmanennätyksen saavuttamiseksi. Muut Sabrella varustetut lentokoneet olivat prototyyppi ja tuotantomuunnelmat Blackburn Firebrandista, Martin-Baker MB 3 -prototyyppi sekä Hawker Furyn prototyypit. Suihkumoottorien kehitys toisen maailmansodan jälkeen johti Sabren nopeaan hylkäämiseen ja Napier keskittyi suihkumoottorin suunnitteluun.


title: Napier Sabre (lentomoottori)

text: Ennen Sabren suunnittelua Napier oli työskennellyt suurten lentomoottoreiden parissa jo jonkin aikaa. Heidän tunnetuin moottorinsa oli Lion, joka oli ollut erittäin menestyksekäs moottori 1. maailmansodan jälkeen. Lion-moottoria käytettiin useissa Schneider Trophy nopeuskilpailu -koneissa vuosien 1923 ja 1927 välillä, sekä maanopeusennätyksen saavuttaneissa autoissa. 1920-luvun lopulla Lion ei ollut enää kilpailukykyinen.


title: Napier Sabre (lentomoottori)

text: Lionia seurasi kaksi uutta ilmajäähdytteistä H-lohkoa, H-16 Rapier ja H-24 Dagger. Näihin Napier valitsi ilmajäähdytyksen. Käytössä takimmaiset sylinterit osoittautuivat vaikeiksi jäähdyttää riittävästi ja tämä johti melko heikkoon luotettavuuteen. Dagger-moottoria käytettiin Handley Page Hereford - pommikoneessa, joka oli Handley Page Hampden Dagger- moottoreilla. Heikon luotettavuuden ohella moottoreiden pakoääni oli miehistölle rasittava pitkillä lennoilla.


title: Napier Sabre (lentomoottori)

text: Ensimmäinen Sabrella varustettu lentokone oli Napier-Heston Racer, joka tuhoutui ensimmäisten koelentojen aikana.


title: Napier Sabre (lentomoottori)

text: 1930-luvulla suunnittelijat pyrkivät ennakoimaan vaatimuksia moottoreille. Kokemus osoitti tarpeen moottorista, joka pystyisi tuottamaan yhden hevosvoiman kuutiotuumaa kohti (noin 45 kW/l). Tällainen voimanlähde tarvitiin potkurilentokoneeseen suurien polttoainekuormien kuljettamiseen pitkillä lennoilla. Oli selvää ettei tällaista ollut helppo toteuttaa.Aikakaudelle tyypillinen suuri moottori Pratt & Whitney R-1830 Twin Wasp kehitti 1 200 hv (895 kW) 1,820 kuutiotuuman / 30 litran tilavuudesta. 1930- luvun puolivälin jälkeen useat tehtaat alkoivat suunnitella 2000 hv:n teholuokan moottorieta. Näitä olivat esimerkiksi Rolls-Roycen Vulture, Sabre, sekä yhdysvaltalainen Pratt & Whitney R 2800.


title: Napier Sabre (lentomoottori)

text:
Vuonna 1927 Harry Ricardo julkisti luistiventtiilimoottorin konseptin. Hänen mielestään perinteiset lautasventtiilimoottorit rasittuisivat liiaksi yli 1 500 hv:n tehoilla (1 100 kW), joka näytti olevan kehityksen suunta. Luistiventtiileitä voitaisiin käyttää iskutilavuuden kasvattamiseen, venttiilien lämpötila ei muodostuisi ongelmaksi ja nakutusherkkyys olisi pienempi
tasaisemman sylinterin täytöksen sekä kuuman venttiililautasen puuttumisen ansiosta suurilla tehoasetuksilla. Myös edestakaisin liikkuvien venttiilien massan aiheuttama kierrosluvun rajoittuminen poistuisi. Nakutus oli ongelma tuonaikaisten polttoaineiden alhaisen oktaaniluvun vuoksi.


title: Napier Sabre (lentomoottori)

text: Halfordin toimisto sijaitsi Ricardon vieressä Lontoossa,[citation needed] ja Ricardon aloitettua työt Bristol Enginesillä luistiventtiileiden parissa, Halford aloitti työskentelyn Napierin tehtaan kanssa käyttäen Daggerin lohkoa lähtökohtana. H-lohkon sisäinen tasapaino ja Sabren verrattain lyhyt isku mahdollistivat moottorin suuremman pyörimisnopeuden ja tehon pienemmällä siirtymällä,mihin luistiventtiilit kykenivät. Toinen tärkeä syy sylinterien määrän kasvattamiseen on mäntien poikkipinta-alan suurentaminen ja tämä myös auttaa suuremman tehon saavuttamisessa.


title: Napier Sabre (lentomoottori)

text: Napier päätti kehittää ensimmäisenä 24-sylinterisen, nestejäähdytteisen moottorin joka tuottaisi vähintään 2 000 hv (1 491 kW) 1935 vuoden lopulla. Yritys kuitenkin jatkoi suunnittelua käänteisellä Dagger moottorin lohkolla,jossa sylinterilohkot olivat pystysuunnassa ja se käytti luistiventtiileitä. Kaikki apulaitteet asennettiin lohkojen ylä- ja alapuolelle, mikä oli poikkeuksellista, sillä tavallisesti ne olisi sijoitettu etu- ja takapuolelle


title: Napier Sabre (lentomoottori)

text: Ensimmäiset Sabret olivat valmiita testattavaksi tammikuussa 1938, tosin teho oli rajoitettu 1 350 hv:an (1 000 kW. Maaliskuussa ne läpäisivät testit 2 050 hv:lla (1 500 kW), ja kesäkuussa 1940, kun moottori läpäisi ilmailuministeriön 100-tunnin testit, ensimmäiset tuotantoversiot toimitettiin 2 200 hv:n teholla (1 640 kW) 2 238 kuutiotuuman (37 l) tilavuudella. Vuoden loppuun mennessä moottorit tuottivat 2,400 hp (1 800 kW). Vertailun vuoksi samana vuonna Rolls-Royce Merlin II kehitti vain 1 000 hv (750 kW).


title: Napier Sabre (lentomoottori)

text: Hawker Typhoon oli ensimmäinen operatiivinen Sabrella varustettu lentokone ja se tuli Kuninkaallisten ilmavoimien palvelukseen vuoden 1941 puolivälissä. Ongelmat molempien moottoriversioiden ja koneen rungon kanssa lähes johtivat Typhoonin poistamiseen palveluksesta.


title: Napier Sabre (lentomoottori)

text: Ongelmat alkoivat yhtä pian kuin tuotanto oli päässyt vauhtiin. Prototyyppimoottoreiden valmistuttua Napierin työntekijöiden oli vaikea omaksua liukuhihnatyöskentelyä,sillä moottorit oli tehty aiemmin puhtaasti käsityönä. Yleensä venttiilit rikkoutuivat mikä johti moottorin pysähtymiseen. Vika aiheutti yksinomaan Martin-Baker MB 3:n tuhoutumisen. 18 eri materiaalin kokeilun ja venttiilien nitraamisen,sekä uudelleenmuotoilun jälkeen ongelma ratkesi.


title: Napier Sabre (lentomoottori)

text: Laadunvalvonta oli myös suuri ongelma. Moottorit toimitettiin usein huonosti puhdistetuilla valuilla,murtuneilla männänrenkailla,ja moottorin sisälle oli jäänyt lastuja koneistuksesta. Mekaanikot olivat sodassa ylityöllistettyjä jatkuvasti ja kylmällä säällä moottoria täytyi käyttää kahden tunnin välein jotta moottoriöljy ei jähmettyisi. Näiden ongelmien selvittämisessä kului liikaa aikaa ja moottori alkoi saada huonon maineen.Lisäksi mekaanikot sekä lentäjät moittivat Sabrea ongelmista jotka todellisuudessa johtuivat väärästä käsittelystä. Tämä loka tuli suurimmalta kilpailijalta Rolls-Roycelta,joka tavoitteli markkinoita itselleen. 1944 Rolls-Royce valmisti oman vastaavan version nimeltä Eagle.


title: Napier Sabre (lentomoottori)

text: Vuonna 1942 suuren lentokorkeuden suorituskykyä yritettiin parantaa lisäämällä 3-nopeuksinen ja 2-asteinen ahdin,mutta tämän jälkeen perusmoottori ei enää käynyt luotettavasti. Joulukuussa 1942 English Electric Company osti Napierin ja ahdinprojekti jäädytettiin saman tien.Sen jälkeen koko yritys paneutui tuotannon ongelmiin ja tilanne parani nopeasti.


title: Napier Sabre (lentomoottori)

text: Vuonna 1944 Sabre V tuotti 2,400 hv (1 800 kW), ja moottorin maine alkoi parantua. Tämä oli viimeinen palveluskäytössä ollut versio, muun muassa Hawker Typhoonissa ja sen edeltäjässä Hawker Tempestissä. Ilman kehittynyttä ahdinta moottorin suorituskyky heikkeni merkittävästi yli 20 000 jalan (6 100 m) korkeudella ja näin ollen lenjäjät ohjeistettiin käydä kaartotaisteluita vain tämän korkeuden alapuolella.Matalalla lennettäessä molemmat koneet olivat erittäin pelottavia vastuksia muun muassa FW 190 vastaan. Luftwaffen tuhon jälkeen 1944 Typhooneja käytti etupäässä hävittäjäpommittajina RAF: Second Tactical Air Force. Tempestistä tuli ensisijainen torjunta-ase V1-ohjusta vastaan (Fieseler Fi 103), sillä se oli liittoutuneiden nopein hävittäjä matalalla lennettäessä. Myöhemmin Tempestillä tuhottiin noin 20 Messerschmitt Me 262 -suihkuhävittäjää.


title: Napier Sabre (lentomoottori)

text:
Suunnittelu jatkui, ja Sabre VII tuotti 3 500 hv (2 600 kW) uudella mekaanisella ahtimella varustettuna. Viimeisimmissä testikappaleissa saatiin irti peräti 5 500 hv (4 100 kW) at 45 lb/in2 boost. Toisen maailmansodan loppuun mennessä saman teholuokan moottoreita oli muutamia. The Pratt & Whitney R-4360 Wasp Major tuotti aluksi 3 000 hp (2 280 kW) ja myöhemmät mallit 3 800 hp (2 834 kW), tosin ne vaativat lähes kaksinkertaisen iskutilavuuden eli 4 360 kuutiotuumaa (71 litraa.
VariantsMoottoria on käytetty monissa lentokoneissa, kuten kahdessa laajalti käytössä olleessa hävittäjässä. Lentokoneet - rajoitettu tuotanto sekä prototyypit


title: Napier Sabre (lentomoottori)

text: Entisöinnit ja näytteillä olevat moottorit


title: Napier Sabre (lentomoottori)

text: Napier Sabre-moottorit entisöitävänä:


title: Napier Sabre (lentomoottori)

text: Preserved Napier Sabre engines julkisessa esittelyssä:


title: Napier Sabre (lentomoottori)

text: Sectioned Napier Sabre engines on public display:Specifications (Sabre VA)


title: Napier Sabre (lentomoottori)

text: Data from Lumsden


title: Eeropekka Rislakki

text: Eeropekka Rislakki (s. 27. huhtikuuta 1956 Helsinki) on helsinkiläinen toimittaja, kustantaja, galleristi ja Eat&Joy Maatilatori -yrityksen perustajaosakas.


title: Eeropekka Rislakki

text: 1980-luvun alkupuolella Rislakki toimi "Jaana"-naistenlehden päätoimittajana lehden lakkauttamiseen 1985 saakka. Sitten Rislakki perusti yhdessä Kim Weckströmin kanssa aikakauslehtimuotoisen "1999 Citylehden", joka pian fuusioitui "Scandal"-lehden kanssa ja muuttui tabloidikokoiseksi "City-lehdeksi".


title: Eeropekka Rislakki

text: 1980-luvun lopulla Eeropekka Rislakki ja galleristi Krista Mikkola pitivät Kaapelitehtaalla Mikkola & Rislakki -taidegalleriaa, joka kaatui talousvaikeuksiin laman iskiessä 1990-luvun alussa. Rislakki perusti Aquarian Publications -nimisen kirjankustantamon, joka erikoistui muun muassa terveiden elämäntapojen edistämiseen.


title: Eeropekka Rislakki

text: Vuonna 2002 perustettu "Viisi Tähteä" oli Rislakin osin omistaman Uni One Oy:n kustantama hotelli- ja ravintola-alan ilmaislehti, jonka jakelun pohjana oli Tuotevalvontakeskuksen ylläpitämä osoitteisto A-oikeuksilla varustetuista ravintoloista. Koska lehti näin levisi vain ammattilaisille, se kykeni laillisesti julkaisemaan myös alkoholimainontaa. Lehti laajeni sitten myös verkkoon. Lehden paperiversio lopetettiin 2009 ja nettilehden päivitys 2012. Rislakki ja yrityksen muut osakkaat päättivät tuolloin keskittyä lupaavasti käynnistyneen Eat&Joy Maatilatori -ketjunsa kehittämiseen.


title: Eeropekka Rislakki

text: Rislakki asuu Helsingissä avoliitossa Ratia Brand -yrityksen muotoilujohtaja Eeva Melan kanssa. He tapasivat vuonna 2014.


title: Pentti Eerikäinen

text: Pentti Olavi Eerikäinen (s. 1946) on suomalainen filosofian maisteri ja toimittaja. Eerikäinen on toiminut vakituisena avustajana useissa suomalaisissa aikakauslehdissä, kuten Nykypostissa, Alibissa ja Hymyssä. Vuonna 1989 Eerikäinen oli perustamassa "Se!"-lehteä (Suomalaisten erikoislehti!), johon hänet nimitettiin erikoistoimittajaksi ja myöhemmin toimituspäälliköksi. Vuosina 1997–2003 Pentti Eerikäinen työskenteli lehden päätoimittajana. Alkuvuosina Se!-lehden levikki oli yli 100 000 kappaletta. Eerikäinen kirjoittaa säännöllisesti Karprint Oy:n lehtiin sekä toimii rikoslehti Alibin avustajana.


title: Tsutomu Koyama

text: Tsutomu Koyama (; 26. heinäkuuta 1936 Kagawan prefektuuri – 2. heinäkuuta 2012) oli japanilainen lentopalloilija, joka oli mukana saamassa lajissaan pronssia vuoden 1964 kesäolympialaisissa Tokiossa. Myöhemmin hän toimi Japanin joukkueen valmentajana muun muassa vuoden 1988 kesäolympialaisissa Soulissa. Hän oli lisäksi vuosina 1989–1995 Japanin lentopalloliiton toimitusjohtaja. Hänen kuolemansa 75-vuotiaana aiheutti ruokatorven syöpä.


title: Kotkan liikenne

text: Kotka on yksi Suomen merkittävimmistä satamakaupungeista ja myös tärkeä liikenteen solmukohta. Kotkan kautta kulkee myös Helsingistä Vaalimaalle johtava Valtatie 7.


title: Kotkan liikenne

text: Kotkan kautta kulkee yksi Suomen pääväylistä, Helsingistä Vaalimaalle johtava Valtatie 7, joka on osa eurooppatietä E18.


title: Kotkan liikenne

text: Liikennemäärältään Kotkan satama oli Suomen toiseksi suurin yleissatama vuonna 2008. Liikennemäärästä viennin osuus oli 43,6 %, tuonnin 25,3 %, kauttakulun 29 % ja kotimaan liikenteen 2,1 %. Kotkan satamasta on säännölliset yhteydet muun muassa Göteborgin, Tallinnan, Lyypekin, Hampurin, Bremenin, Amsterdamin, Rotterdamin, Tilburyn, Hullin, Pietarin ja Antwerpenin satamiin.


title: Kotkan liikenne

text: Paikallisliikennettä Kotkassa hoitaa nykyisin vain Pohjolan Liikenne, joka osti ensin Karhulan-puoleisen linja-autoliikenteen Onni Vilkas Oy:ltä Onni Vilkkaan kuoltua ja sitten Mussalon–Karhuvuoren liikenneoikeudet marraskuussa 2007 Jyrkilä-liikenneyhtiöltä, joka jatkaa kuitenkin tilausmatka-liikenneyhtiönä. Palvelulinjoja sekä seutu- ja kaukoliikenteen vakiovuoroja Kotkassa ajavat lisäksi Savonlinja-Yhtiöt, Henkilöliikenne Heino Oy ja Vuorelan Liikenne.


title: Kotkan liikenne

text: Kaupunkialueella palvelevat vakiovuorolinjat:


title: Kotkan liikenne

text: Kotka-Hakamäki-Huutjärvi-Purola-Pyhtää


title: Kotkan liikenne

text: Kotka-Karhula-(Huruksela)-Kouvola


title: Kotkan liikenne

text: 870 Helsinki-Porvoo-Loviisa-Kotka


title: Kotkan liikenne

text: Palvelulinjoja Kotkassa on useita. Niitä liikennöivät Henkilöliikenne Heino ja Jyrkilä Oy.


title: David Akers

text: David Roy Akers (s. 9. joulukuuta 1974 Lexington, Kentucky) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän edustaa NFL-liigassa pelaavaa Detroit Lionsia.


title: David Akers

text: Akers on valittu kuudesti NFL:n tähdistöotteluun Pro Bowliin.


title: David Akers

text: Louisvillen yliopistossa yliopistojalkapalloa pelannutta Akersia ei varattu vuoden 1997 NFL:n varaustilaisuudessa. Hän vietti seuraavan kauden Atlanta Falcons ja Carolina Panthersin harjoitusmiehistöissä. NFL-debyyttinsä Akers teki kaudella 1998, pelaten yhden ottelun Washington Redskinsin paidassa. Se jäi myös Akersin ainoaksi otteluksi joukkueessa, Redskinsin purkaessa hänen sopimuksensa seuraavana vuonna.


title: David Akers

text: Philadelphia Eagles lähetti Akersin heti sopimuksen tehtyään loppukaudeksi 1999 Eurooppaan Berlin Thunderin joukkueeseen. Seuraavalla kaudella hän onnistui voittamaan Eaglesin potkaisijan paikan itselleen, ja pelasi seurassa lähes koko vuosikymmenen ajan, kauden 2010 loppuun saakka.


title: David Akers

text: Akers teki heinäkuussa 2011 sopimuksen San Francisco 49ersin kanssa. Ensimmäinen kausi seuran riveissä oli jättimenestys Akersille, hänen tehtyä kaudella yhteensä 44 potkumaalia. Kyseessä oli 49ersin sekä koko NFL:n ennätys. Seuraava kausi sujui huonosti ja joukkue päätti luopua potkaisijastaan.


title: David Akers

text: Detroit Lions solmi kaudella 2013 Akersin kanssa sopimuksen.


title: Carillo Gritti

text: Carillo Gritti (12. toukokuuta 1942 Martinengo – 9. kesäkuuta 2016) oli Consolata-lähetyssaarnaajiin kuuluva italialainen roomalaiskatolinen piispa. Hänet vihittiin papiksi 24. kesäkuuta 1967 ja nimitettiin Itacoatiaran prelaatiksi Brasiliaan 5. tammikuuta 2000. Piispaksi vihkiminen seurasi 19. maaliskuuta. Pääkonsekraattorina toimi Alfio Rapisarda, jota avustivat Luiz Soares Vieira ja Giuliano Frigeni.


title: Act 1

text: Act 1 on Tarja Turusen livealbumi, joka julkaistiin 24. elokuuta 2012. Albumi on äänitetty maaliskuussa Teatro El Circulossa, Argentiinassa. Levyn ensimmäisenä singlenä julkaistiin "Into the Sun".


title: Act 1

text: Albumi nousi Suomen virallisen listan sijalle 12.Kokonaiskesto: 01:01:42Kokonaiskesto: 01:02:06


title: Grand-Bassam

text: Grand-Bassam on Norsunluurannikolla sijaitseva historiallinen kaupunki Grand-Bassamin departementissa, jonka pääkaupunki se on. Vuonna 1998 siellä oli noin 53 000 asukasta. Vuonna 2012 väkiluvuksi arvioitiin 74 000.


title: Grand-Bassam

text: Siirtomaa-aikana Grand-Bassam oli pääkaupunkina 1893-1896. Se hylättiin keltakuume-epidmian takia.


title: Grand-Bassam

text: Grand-Bassamissa toimii kansainvälinen yliopisto.


title: Grand-Bassam

text: Kaupunki liitettiin historiaan ja kulttuuriin liittyvin perustein vuonna 2012 Unescon Maailmanperintöluetteloon. Kohteeseen kuuluu afrikkalainen kalastajakylä ja siirtomaatyylistä kaupunkialuetta 1800-luvulta ja 1900-luvun alusta.


title: HMS Suffolk (1903)

text: HMS Suffolk oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa. Se myytiin pian sodan päätyttyä romutettavaksi.


title: HMS Suffolk (1903)

text: Alus tilattiin Portsmouthin telakalta. Sen köli laskettiin 25. maaliskuuta 1901 ja alus laskettiin vesille 15. tammikuuta 1903. Alus valmistui 21. toukokuuta 1904.


title: HMS Essex

text: HMS Essex oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Essex

text: Alus tilattiin Pembroken telakalta. Sen köli laskettiin 1. tammikuuta 1900 ja alus laskettiin vesille 29. elokuuta 1901. Alus valmistui 22. marraskuuta 1903.


title: Virpiniemen öljysatama

text: Virpiniemen öljysatama oli Haukiputaan Virpiniemen Meriniemessä sijainnut Esson käytössä ollut öljysatama. Sataman käyttö päättyi vuonna 1982.


title: Virpiniemen öljysatama

text: Satama rakennettiin 1950-luvulla, ja vuosikymmenen lopulla rakennettiin myös satamaan johtava maantie, nykyinen Virpiniementie. Satama vihittiin käyttöön 10. syyskuuta 1959. Vihkiäispäivänä satamaan saapui tankkialus M/S Wipunen, joka toi lastinaan 6 400 tonnia dieselöljyä ja 5 417 tonnia bensiiniä. Sataman öljylaituri valmistui vasta seuraavana vuonna.


title: Virpiniemen öljysatama

text: Sataman käytön päätyttyä laiturirakenteet purettiin kaatamalla ne mereen, ainoastaan yksi teräspaalujen varassa seisova betoninen laituri on jäljellä muutaman kymmenen metrin päässä rannasta. Entinen satama-allas on nykyisin käyttämätön ja satunnaisesti sukelluskohteena. Vuonna 1997 satama-alueella suoritettiin maamassojen vaihto, jonka yhteydessä vaihdettiin 10 000 m³ öljyyntynyttä maata.


title: HMS Cornwall (1902)

text: HMS Cornwall oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Cornwall (1902)

text: Alus tilattiin Pembroken telakalta. Sen köli laskettiin 11. maaliskuuta 1901 ja alus laskettiin vesille 29. lokakuuta 1902. Alus valmistui 1. joulukuuta 1905.


title: HMS Cornwall (1902)

text: Alus ajoi karille 6. elokuuta 1911 Pinnacle Rockiin Nova Scotian rannikolla avustaessaan karille ajanutta "HMCS Niobea". Alukset nostettiin ja palautettiin palvelukseen.


title: HMS Cornwall (1902)

text: Ensimmäisen maailmansodan alkaessa alus lähetettiin Länsi-Afrikan rannikolle etsimään ja kiinniottamaan Saksan keisarikunnan kauppalaivoja. Se siirrettiin Falklandin saarille liittyen vara-amiraali Doveton Sturdeen alueella olleeseen laivasto-osastoon, johon kuuluivat taisteluristeilijät "HMS Inflexible" ja "HMS Invincible", ironclad taistelulaiva "HMS Canopus" sekä kaksi panssariristeilijää, kolme kevyttä risteilijää sekä apuristeilijä eli aseistettu kauppalaiva. Osasto kohtasi 8. joulukuuta Saksan keisarikunnan Itä-Aasian laivueen, joka oli aiemmin Coronelin taistelussa tuhonnut brittiläisen laivasto-osaston. Saksalaiseen laivueeseen kuuluivat panssariristeilijät "SMS Scharnhorst" ja "SMS Gneisenau" sekä kevyet risteilijät "SMS Nürnberg", "SMS Leipzig" ja "SMS Dresden". Seuranneessa taistelussa saksalaisosasto tuhotui lukuun ottamatta pakoonpäässyttä "SMS Dresdeniä". "HMS Cornwall" osallistui "SMS Leipzigin" upottamiseen.


title: HMS Cornwall (1902)

text: Taistelun jälkeen "HMS Cornwall" palasi Länsi-Afrikan rannikolle, josta se siirrettiin kesäkuussa 1915 Dardanelleille. Lokakuussa 1916 alus lähetettiin Itä-Intian ja Kiinan laivastoasemalle suojaamaan ympärysvaltojen kauppamerenkulkua kaappareilta. Alus palasi huollettavaksi Britteinsaarille 1917. Sodan lopun alus suojasi Kanadan ja Britteinsaarten välisiä saattueita.


title: HMS Cornwall (1902)

text: Alus poistettiin palveluksesta alkuvuodesta 1919 ja se myytiin romutettavaksi 7. heinäkuuta 1920.


title: Sähkön pientuotanto

text: Sähkön pientuotanto on sähkön pienimuotoista tuotantoa käyttökohteiden lähellä. Määritelmät pohjautuvat usein voimalan nimellis- tai maksimitehoon tai liittymäverkon mukaiseen rajaukseen. Pientuotannosta käytetään myös nimitystä hajautettu tuotanto, koska voimalat sijaitsevat käyttökohteiden lähellä paikallista tai alueellista tarvetta varten yleensä suoraan jakeluverkon kautta. Tällöin liityntää kantaverkkoon ei välttämättä tarvita.


title: Sähkön pientuotanto

text: Sähkömarkkinalain mukaan sähköntuotantolaitoksen tai useista sähköntuotantolaitoksista muodostuvan kokonaisuuden pienimuotoinen tuotanto on sellainen jonka yhteenlaskettu nimellisteho on maksimissaan 2 megavolttiampeeria (MVA).


title: Sähkön pientuotanto

text: Sähkön mikrotuotantoa on taas sähköntuotanto, joka on tarkoitettu ensisijaisesti vain kohteen omaan käyttöön ja ulkopuoliseen verkkoon syöttö on satunnaista tai vähäistä. Mikrotuotannossa voimala liittyy verkkoon enintään 3x16 ampeerin (A) sulakkeilla. Energiateollisuus ry onkin määritellyt mikrotuotantolaitoksen maksimitehoksi noin 11 kilowattia (kW).


title: Sähkön pientuotanto

text: VTTn ehdottaman määritelmän mukaan pienvoimala olisi "sähköntuotantolaitos, joka on liitetty verkonhaltijan pien- tai keskijänniteverkkoon tai siihen liitetyn asiakkaan verkkoon", jossa pienjänniteverkolla tarkoitetaan Suomessa 0,4 kV verkkoa ja keskijänniteverkolla 6 – 70 kV sähköverkkoa.


title: Sähkön pientuotanto

text: Sähkön pientuotanto perustuu yleensä uusiutuvaan energiaan. Tärkeimmät pienimuotoiset sähköntuotantotavat Suomessa ovat pienvesivoima, pientuulivoima, aurinkosähkö sekä sähkön ja lämmön yhteistuotanto bioenergialla, kuten biokaasulla tai puukaasulla.


title: Sähkön pientuotanto

text: Hallituksen energia- ja ilmastopoliittisessa selonteossa todetaan, että pienvoimalaitosten verkkoon pääsyä helpotetaan energiamarkkinoiden sääntelyä kehittämällä ja huomioimalla tästä aiheutuvat lisäkustannukset muiden verkonkäyttäjien tariffeissa.


title: HMS Cumberland (1902)

text: HMS Cumberland oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Cumberland (1902)

text: Alus tilattiin London and Glasgow Shipping Companyltä Glasgow'sta. Sen köli laskettiin 19. helmikuuta 1901 ja alus laskettiin vesille 16. joulukuuta 1902. Alus valmistui 1. joulukuuta 1904.


title: Bassarit

text: Bassarit ovat etninen ryhmä, joka asuu Afrikassa Bassarin alueella Itä-Senegalissa ja Pohjois-Guineassa.


title: Bassarit

text: Bassarin alue liitettiin vuonna 2012 historiaan ja kulttuuriin liittyvin perustein Unescon Maailmanperintöluetteloon.


title: Laugh? I Nearly Bought One!

text:
Laugh? I Nearly Bought One! on Killing Joke -yhtyeen vuonna 1992 julkaistu kokoelma. Kokoelmalla on mukana kappaleita Fire Dances - ja Outside the Gate -albumeita lukuun ottamatta kaikilta yhtyeen vuoteen 1990 mennessä julkaisuilta levyiltä. Mukana on myös muutamia aikaisemmin vain singleillä tai EP:illä julkaistuja kappaleita ja "Wintergardens" -kappaleen vaihtoehtomiksaus.
Allmusic


title: Sanghan suojelualue

text: Sanghan suojelualue eli Dzanga Sanghan suojelualue on luonnonpuisto, jonka alue yltää kolmeen maahan, Kongon tasavaltaan, Keski-Afrikan tasavaltaan ja Kameruniin.


title: Sanghan suojelualue

text: Keski-Afrikan tasavallassa sijaitseva osa on Dzanga-Sanghan kansallispuisto.


title: Sanghan suojelualue

text: Alue liitettiin luonnonarvoihin liittyvin perustein vuonna 2012 Unescon Maailmanperintöluetteloon. Se tunnetaan gorilloista ja norsuista


title: Ouniangan järvet

text: Ouniangan järvet muodostavat erikoisen järvialueen Saharan autiomaan keskelle. Alue sijaitsee Tšadin pohjoisosassa.


title: Ouniangan järvet

text: Alue liitettiin luonnonarvoihin liittyvin perustein vuonna 2012 Unescon maailmanperintöluetteloon.


title: HMS Donegal (1902)

text: HMS Donegal oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Donegal (1902)

text: Alus tilattiin Fairfield Shipbuilding and Engineering Companyltä Govanista. Sen köli laskettiin 14. helmikuuta 1901 ja alus laskettiin vesille 4. syyskuuta 1902. Alus valmistui 5. marraskuuta 1903.


title: Aapo Pärnänen

text: Abel (Aapo) Pärnänen (s. 2. tammikuuta 1872 Rantasalmi) oli suomalainen kansakoulunopettaja ja kirjailija.


title: Aapo Pärnänen

text: Aapo Pärnänen kirjoitti sanat joululauluun "Köyhän lapsen joulukuusi" jonka sävelsi porilainen opettaja J. N. Vainio. Laulu ilmestyi J. N. Vainion toimittamassa "Valistuksen laulukirjassa" vuonna 1909.


title: Aapo Pärnänen

text: Pärnänen toimi opettajana Urjalassa Nuutajärven koululla. Suomen sisällissodan aikana Pärnänen oli Urjalassa punaisten kunnallisvaltuuskunnan puheenjohtajana. Huhujen mukaan hän onnistui pakenemaan valkoisten kostotoimia.


title: Aapo Pärnänen

text: Nimimerkillä "Lieto Kullervo":


title: HMS Lancaster (1903)

text: HMS Lancaster oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.


title: HMS Lancaster (1903)

text: Alus tilattiin Armstrong Whitworthilta Elswickistä. Sen köli laskettiin 4. maaliskuuta 1901 ja alus laskettiin vesille 22. maaliskuuta 1903. Alus valmistui 5. huhtikuuta 1904.


title: Lapaluodon ratapiha

text: Lapaluodon ratapiha () on rautatieliikennepaikka Suomen rataverkolla Raahen kaupungin Lapaluodossa. Se palvelee pääasiassa Lapaluodon sataman tavaraliikennettä. Matkustajaliikennettä ei ole. Liikennepaikka avattiin liikenteelle 1. tammikuuta 1968, ja se sijaitsee Raahen rautatieasemalta alkavan noin kuuden kilometrin pituisen sivuraiteen päässä.


title: Devonshire-luokka (risteilijä, 1903)

text: Devonshire-luokka oli Britannian Kuninkaallisen laivaston kuuden 1903-1904 vesillelasketun aluksen muodostama panssariristeilijäluokka.


title: Devonshire-luokka (risteilijä, 1903)

text:
Luokan alukset suunniteltiin kauppamerenkulun suojaamiseksi ja ne muistuttivat edeltänyttä Monmouth-luokkaa lukuun ottamatta etummaisen kuudentuuman tykkitornin ja kahden etukannen kuuden tuuman kasematin korvaamista neljällä 7,5 tuuman tykillä.
Luokan alukset tilattii osana vuosien 1901-1902 laivasto-ohjelmaa.


title: Raahen satama

text: Raahen satama (LOCODE: FI RAA) on rahtimäärältään Suomen kymmenen suurimman sataman joukkoon kuuleva tavaraliikenteen satama Raahessa Pohjois-Pohjanmaalla.


title: Raahen satama

text: Raahen satama jakaantuu kahteen osaan, syväsatamaan sekä Lapaluodon satamaan.


title: Raahen satama

text: Raahen syväsatamaan johtava väylä ja satama-allas ovat kulkusyvyydeltään 10,0 metriä. Syvennetty väylä otettiin käyttöön vuonna 2010 ja syvälaituri vuonna 2011. Laajentuva syvälaiturialue 30 hehtaarin satamakenttineen on tarkoitettu pääasiassa kaivosteollisuuden käyttöön.


title: Raahen satama

text: Konttiliikenteen toiminnot sijaitsevat Lapaluodon satamassa. Lapaluotoa on kehitetty vuodesta 1992 saakka; satama-alueen laajennuksessa on käytetty esimerkiksi ruoppausjätettä. Viikoittainen konttien syöttöliikenne Saksan Hampuriin ja Bremerhaveniin alkoi vuoden 2012 alussa, liikennettä hoitaa ruotsalainen Rederi AB TransAtlantic.


title: Raahen satama

text: Lapaluotoon on valmistunut vuonna 2012 uusi vientiteollisuutta palveleva kontitusterminaali, joka oli valmistuessaan Perämeren laajin.


title: Raahen satama

text: Viereisen Rautaruukin terästehtaan vaikutus näkyy vahvasti Raahen satamatilastoissa. Vuoden 2011 ulkomaanliikenteen satamatilastojen mukaan tuonnista valtaosa oli malmeja tai rikastettuja kaivannaisia (2,7/ 4,2 miljoonsta tonnista). Vienti oli määrältään huomattavasti vähäisempää; leijonanosan tästä muodostivat metallit ja metallituotteet (0,55/ 0,78 miljoonasta tonnista).


title: Raahen satama

text: Raahen sataman vuosittainen rahtimäärä:(*) Alkuvuoden 2012 tilastossa on vain ulkomaanliikenne. Kotimaan rahti tulee tämän lisäksi.


title: Pakotie tukossa

text: Pakotie tukossa (engl. "No Road Back") on vuonna 1957 julkaistu rikoselokuva. Elokuvan pääosia esittävät Skip Homeier, Paul Carpenter, Patricia Dainton, Norman Wooland, Margaret Rawlings, Eleanor Summerfield, Alfie Bass ja Sean Connery. Elokuvan on ohjannut Montgomery Tully.


title: J. N. Vainio

text: Johannes (Juho) Natanael Vainio (3. syyskuuta 1875 Hiitola – 17. toukokuuta 1948 Pori) oli suomalainen kansakoulunopettaja, kuoronjohtaja ja säveltäjä.


title: J. N. Vainio

text: Vainion vanhemmat olivat talollinen Simo Antinpoika Vainio ent. Bragge ja Maria Erkintytär Bragge. Perheessä oli 11 lasta joista tunnettuja olivat kansanedustaja Antti Vainio ja jääkärikenraalimajuri Väinö Vainio. J. H. Vainio oli naimisissa vuodesta 1901 opettaja Bertta Vilhelmiina Hällforsin (s. 1877) kanssa.


title: J. N. Vainio

text: Vainio toimitti vuonna 1909 ilmestyneen Valistuksen laulukirjan josta ilmestyi 41 painosta. 220 laulua sisältänyt kirja oli tarkoitettu kansakoulujen laulunopetuksen käyttöön ja myös iltamiin ja kokouskäyttöön.


title: J. N. Vainio

text: Vainion sävellyksiä ovat muun muassa "Satakunnan laulu", "Kissimirri" ("Kissimirri, kissimirri koreana käyt"), "Köyhän lapsen joulukuusi", "Mammanpojan laulu", "Minäpä olen se pikkuinen poika" ja "Mirri" ("Mirrin kolttu se kirjava on"). Vainion Porin lyseolle lahjoittama sävellysarkisto on kadonnut.


title: J. N. Vainio

text: Vainio oli opettajana 1899–1901 Räisälän Tiurin koululla ja sen jälkeen Porissa. Räisälässä asuessaan Vainio kokosi yhdistetyn Räisälän sekakuoron joka esiintyi muun muassa Helsingin laulujuhlilla vuonna 1900. Porissa Vainio toimi "Porin Kansallisköörin" johtajana ja johti lähes 40 vuoden ajan Porin lyseon oppilasorkesteria.


title: Mervyn Crossman

text: Mervyn Richard Crossman (7. huhtikuuta 1935 Home Hill, Queensland – 20. kesäkuuta 2017) oli australialainen maahockeypelaaja.


title: Mervyn Crossman

text: Crossman kuului Australian olympiapronssia voittaneeseen joukkueeseen Tokiossa 1964. Hän osallistui myös Rooman kesäolympialaisiin 1960 sijoittuen joukkueineen kuudenneksi. Crossman kuoli 82-vuotiaana 20. kesäkuuta 2017.


title: Donald McWatters

text: Donald McWatters (s. 23. tammikuuta 1941) on australialainen entinen maahockeypelaaja. Hän kilpaili vuoden 1964 kesäolympialaisissa Tokiossa ja kuului siellä pronssia saaneeseen joukkueeseen.


title: Tiesitkö tämän linnuista?

text: Tiesitkö tämän linnuista? on vuonna 2012 ilmestynyt lintukirja. Sen tekstin on kirjoittanut Pertti Koskimies, valokuvat on ottanut Markus Varesvuo. Kirjan on julkaissut Tammi.


title: Tiesitkö tämän linnuista?

text: Kirja kertoo lintujen maailman ilmiöistä ja lintujen elämäntavoista ja sopeutumiskeinoista kylmään ilmastoon. Tekstin kirjoittaja filosofian lisensiaatti Pertti Koskimies on lintutieteilijä, Markus Varesvuo maailman arvostetuimpia lintuvalokuvaajia.


title: Tiesitkö tämän linnuista?

text: Kirja-arviossa todetaan, että kirja on kiehtovaa luettavaa muillekin kuin lintubongareille. Tavallisten kotipihan lintujen elämä alkaa näyttää ihmeelliseltä ja kiehtovalta selviytymisretkeltä.


title: Vaahtobileet

text: Vaahtobileet on tapahtuma, joka useimmiten järjestetään yökerhoissa. Vaahtobileissä ihmiset tanssivat vaahdossa ja heidän päälleen suihkutetaan vaahtoa joko vaahtotykillä tai vaahtokoneella. Vaahtobileitä järjestetään kesäaikaan myös ulkona, jolloin alueet ovat yleensä suurempia ja siten vaativat suuritehoisempia vaahtokoneita. Vaahtoa käytetään myös mainosten ja videoiden tehokeinona. Myös teatterit voivat käyttää vaahtoa esityksissään. Suomessa suurin osa vaahtobileistä järjestetään kesäisin.


title: Vaahtobileet

text: Ensimmäiset varsinaiset vaahtobileet järjestettiin tiettävästi Espanjalle kuuluvalla Ibizan saarella 1980- ja 1990-lukujen vaihteessa. Tällöin vaahto saatiin aikaan raastamalla palasaippuaa veteen ja sekoittamalla sekä pumppaamalla seos sukan lävitse. Suomeen vaahtobileet tulivat 1990-luvun puolivälissä. 1990-luvulla yökerhot kärsivät vaahdon vuoksi useista vesivahingoista. Nykyisellään vaahtokoneiden tekniikka on kehittynyt ja suojaustekniikka parantunut.


title: Vaahtobileet

text: Vaahtobileet järjestetään useimmiten ilmatäytteiseen altaaseen, jonka koko on noin 4x4 metriä. Lisäksi lattia suojataan, esimerkiksi pressua käyttäen. Tilaan voidaan rakentaa myös aitaelementeistä ravintolan toiveiden mukainen alue.


title: Vaahtobileet

text: Vaahtokoneita on useita erilaisia. Yleensä vaahtotiivistettä lisätään veteen kaksi prosenttia eli 100 litraan vettä vaahtoainetta lisätään 2 litraa. Vaahtoaine on erikoisvahvaa saippuaa. Kalliimmat vaahtonesteet ovat dermatologisesti testattuja eivätkä ne aiheuta allergiaa tai muita oireita. Aikaisemmin vettä kului yhdessä illassa (klo 22 - 03.30) noin 600 litraa. Nykyään vaahtokoneiden hyötysuhteen parannuttua vettä kuluu enää 150-300 litraa illan aikana. Yhden vaahtokoneen tuotto saattaa olla jopa 300 000 litraa vaahtoa minuutissa (teoreettinen teho). Yökerhoissa käytetään kuitenkin koneita, joiden tuotto on noin 30 000 litraa minuutissa (teoreettinen teho).


title: Konstantin Lopušanski

text: Konstantin Sergejevitš Lopušanski (, s. 12. kesäkuuta 1947 Dnepropetrovsk, Neuvostoliitto) on venäläinen elokuvaohjaaja ja käsikirjoittaja. Lopušanskin syntymäkaupunki sijaitsee nykyisen Ukrainan alueella.


title: Konstantin Lopušanski

text: Lopušanski valmistui vuonna 1970 Kazanin konservatoriosta viulunsoittajaksi. Kolme vuotta myöhemmin hän suoritti tohtorin tutkinnon Leningradin konservatoriossa lopputyön aiheena taidekritiikki. Opetettuaan muutamia vuosia entisissä opinahjoissaan Lopušanski ryhtyi opiskelemaan 1970-luvun lopulla käsikirjoittamista ja ohjaamista.


title: Konstantin Lopušanski

text: Elokuvaopinnot valmistuivat vuonna 1979, ja Lopušanski pääsi Andrei Tarkovskin avustajaksi ohjaajamestarin kuvatessa "Stalkeria". Samaan aikaan alkoi myös Lopušanskin oma ohjaajaura. Vuonna 1978 syntyi ensimmäinen lyhytelokuva "Sljozy v vetrenuju pogodu" ja paria vuotta myöhemmin julkaistiin hänen elokuvaopintojensa lopputyö "Solo" (1980), joka kertoo toisen maailmansodan aikaisesta Leningradin piirityksestä.


title: Konstantin Lopušanski

text: Kahden lyhytelokuvan jälkeen valmistui ensimmäinen pitkä elokuva "Kuolleen miehen kirjeet" ("Pisma mjortvogo tšeloveka" 1986), joka sijoittuu ydintuhon jälkeiseen maailmaan. Elokuva oli suuri menestys kotimaassa ja nähtiin taajaan myös ulkomailla, muun muassa Cannesin elokuvajuhlilla. Toinen ohjaustyö "Posetitel muzeja" (1989) sijoittuu jälleen ydintuhon jälkimaisemiin ja vuonna 1994 valmistunut "Russkaja simfonija" täydensi Lopušanskin ydintuho-trilogian.


title: Konstantin Lopušanski

text: Seuraavaa elokuvaa saatiin odottaa aina vuoteen 2002 saakka, vaikka käsikirjoitus oli valmiina jo vuonna 1996. "Vuosisadan loppu" ("Konets veka") on aikalaisfilmi ja tositarina äidin ja tyttären suhteesta Neuvostoliiton hajoamisen jälkeisellä Venäjällä. Vuonna 2006 Lopušanski palasi scifin pariin ja filmasi Strugatski-veljesten suomentamattoman tarinan "Gadkije lebedi".


title: Konstantin Lopušanski

text: Vuonna 2013 Lopušanski teki venäläis-suomalaisen yhteistyöelokuvan "The Role", joka sijoittuu vuoden 1917 lokakuun vallankumouksen jälkeiseen Viipuriin ja 1920-luvun Neuvostoliittoon. Pääosaa elokuvassa näytteli Maria Järvenhelmi.


title: HMS Highflyer (1898)

text: HMS Highflyer oli Britannian kuninkaallisen laivaston vuonna 1899 palvelukseenotettu Highflyer-luokan panssarikansiristeilijä.


title: HMS Highflyer (1898)

text: Alus tilattiin Fairfield Shipbuilding and Engineering Companyltä Govanista ja sen köli laskettiin 7. kesäkuuta 1897. Alus laskettiin vesille 4. kesäkuuta 1898 ja se valmistui 7. joulukuuta 1899.


title: HMS Highflyer (1898)

text: Alus myytiin romutettavaksi 10. kesäkuuta 1921.


title: HMS Hyacinth (1898)

text: HMS Hyacinth oli Britannian kuninkaallisen laivaston vuonna 1900 palvelukseenotettu Highflyer-luokan panssarikansiristeilijä.


title: HMS Hyacinth (1898)

text: Alus tilattiin London and Glasgow Shipbuilding Companylta Glasgow’sta ja sen köli laskettiin 27. tammikuuta 1897. Alus laskettiin vesille 27. lokakuuta 1898 ja se valmistui 3. syyskuuta 1900.


title: HMS Hyacinth (1898)

text: Alus poistettiin palveluksesta elokuussa 1919 ja se myytiin romutettavaksi 11. lokakuuta 1923.


title: Giovanni Venturini

text: Giovanni Venturini (s. 9. marraskuuta 1991 Vicenza, Italia) on italialainen moottoriurheilija. Venturini aloitti kilpauransa vuonna 2008 Formula 2000 Light Italy – Winter Trophy -sarjassa sijoittuen toiseksi. Vuonna 2009 Venturini ajoi Italian Formula Renault -sarjassa ottaen yhden voiton ja yhdeksän palkintokorokesjijaa. Hän sijoittui loppupisteissä kolmanneksi. Hän ajoi samana vuonna Sveitsin Formula Renault -sarjassa, jossa hän nappasi kolme voittoa, kolme paalupaikkaa ja kymmenen palkintosijaa. Hän sijoittui sarjan loppupisteissä toiseksi. Vuonna 2010 Venturini ajoi Eurocup Formula Renault -sarjassa voittaen yhden kilpailun. Loppupisteissä hän sijoittui viidenneksi. Samana vuonna hän ajoi kaksi kilpailua Formula Renault UK -sarjassa. Vuonna 2011 Venturini ajoi Auto GP -sarjassa, jossa hän otti kaksi voittoa, yhden paalupaikan ja kolme palkintosijaa. Loppupisteissä hän sijoittui yhdeksänneksi. Vuonna 2012 Venturini kilpaili Formula Renault 3.5 -sarjassa seitsemän kilpailua saavuttaen kolme pistettä. Samana vuonna hän tuli mukaan GP3-sarjaan kesken kauden. Hän ajoi yhteensä kymmenen kilpailua sijoittuen kahdesti kolmanneksi ja keräten 31 pistettä sijoittuen sarjan 13:ksi. Vuonna 2013 Venturini jatkoi GP3:ssa täyden kauden. Hän voitti yhden kilpailun sijoittuen sarjan 15:ksi. Vuonna 2014 Venturini kilpailee International GT Open -sarjassa.


title: Kalevanrinne

text: Kalevanrinne on Tampereen XIX kaupunginosa. Se sijaitsee Kalevan ja Järvensivun kaupunginosien välissä rajautuen lännessä Liisankallioon ja Kalevanharjuun, idässä Hakametsään ja Vuohenojaan. Kalevanrinteen asemakaava vahvistettiin vuonna 1951 ja sitä täydennettiin vuosina 1955 ja 1960.. Kalevanrinteessä sijaitsee Prisma, Musti ja Mirri, Power sekä Gigantti.


title: Bibliothèques Européennes de Théologie

text: Bibliothèques Européennes de Théologie (BETH) on vuonna 1961 perustettu ekumeeninen järjestö, jonka päämaja on Nijmegenissa Alankomaissa ja jonka tavoitteena on palvella Euroopan teologisten kirjastojen kehitystä edistämällä yhdistyksen jäsenten välistä yhteistyötä.


title: Bibliothèques Européennes de Théologie

text: Vuonna 1957 roomalaiskatolisten teologisten kirjastojen yhteistyöelimen Arbeitsgemeinschaft Katholisch-Theologischer Bibliotheken (AKThB) kymmenennessä vuosikokouksessa Frankfurtissa joukko kirjastoväkeä loi perustan yhdistykselle, josta sittemmin kehittyi BETH. Sodanjälkeisen jälleenrakennuksen ja sovinnon hengessä nämä kirjastomiehet, Isä Luchesius Smits (VKSB, Vereniging voor Seminarie- en Kloosterbibliothecarissen, Alankomaat), Isä Francis Courtney (ABTAPL, Iso-Britannia) sekä Isä Mech (Association des bibliothèques de sciences religieuses, Ranska), halusivat edistää kristillisen uskon asemaa vahvistamalla teologisten kirjastojen välisiä kontakteja.[1]


title: Bibliothèques Européennes de Théologie

text: He pitivät tarpeellisena parantaa alansa ammatillista tasoa, laatia kansainvälisiä bibliografioita sekä kehittää teologisten kirjastojen välistä yhteistyötä missionsa toteuttamiseksi. Tätä kuvaavat hyvin sanat, jotka Johan van Wyngaerden on lausunut hollantilaisen VSKB:n perustajista: « He eivät pitäneet apostolisena missionaan ainoastaan vastuuta seminaarien ja luostarien arvokkaiden kirjakokoelmien säilyttämistä vaan myös niiden avaamista laajemman yleisön käyttöön. [2] ».


title: Bibliothèques Européennes de Théologie

text: Niinpä 18. lokakuuta 1961 Frankfurtissa perustettiin Conseil international des associations de bibliothèques de théologie (International Council of Theological Library Associations [Teologisten kirjastoseurojen kansainvälinen neuvosto]), joka kokosi kirjastonhoitajia alun perin Saksasta, Ranskasta ja Alankomaista. Vuonna 1970 järjestö laajeni saamalla piiriinsä lisää kansallisia kirjastoyhdistyksiä ja siitä tuli IFLA:n jäsen (1971-1986). Vuodesta 1961 vuoteen 1999 järjestön työstä kertovat seuraavat yhteisjulkaisut: Scripta recenter edita, filosofian ja teologian alojen jatkuvasti täydennetty bibliografia vuosilta 1959–1973 sekä Bibliographia ad usum seminarorium (1959-1965), johon koottiin teologian opinnoille tarpeelliset välineet (liturgia, missiologia, ekumenia).


title: Bibliothèques Européennes de Théologie

text: Vuonna 1999 järjestö muutti nimensä korostaakseen toimintansa eurooppalaista erityisluonnetta. Siitä tuli BETH: Bibliothèques Européennes de Théologie / European Theological Libraries / Europäische Bibliotheken für Theologie. Järjestölle avattiin omat Internet-sivut, joita päivitetään Leuvenin roomalaiskatolisessa yliopistossa (Katholieke Universiteit Leuven).


title: Bibliothèques Européennes de Théologie

text: Vuonna 2012 järjestöön kuuluu 12 kansallista jäsenyhdistystä sekä 13 erityisjäsentä, joihin lukeutuvat esimerkiksi Bibliothèque nationale de France (Ranskan kansalliskirjasto, filosofian ja uskonnon palvelusektori), Bibliothèque nationale et universitaire de Strasbourg (Strasbourgin kansallinen ja yliopistollinen kirjasto, teologian ja uskontotieteen palvelusektori) sekä Genevessä sijaitsevan Kirkkojen maailmanneuvoston kirjasto.


title: Bibliothèques Européennes de Théologie

text: BETH järjestää kansallisten seurojensa avulla ja niiden poikkeuksellisen rikkaaseen toimintakulttuuriin nojautuen vuosittain yhteisen konferenssin. Järjestön viralliset kielet ovat ranska ja englanti. Viestintä tapahtuu pääsääntöisesti englanniksi. BETH auttaa jäseniään pääsemään käsiksi alan tietokantoihin sekä jakaa vuosittain tietoa näyttelyistä, kokouksista [3], digitointihankkeista ja muista vireillä olevista projekteista.


title: Bibliothèques Européennes de Théologie

text: Heprean kielessä Beth on aakkoston toinen kirjain ja Raamatun ensimmäinen kirjain, joka esiintyy luomiskertomuksen ensimmäisessä sanassa bereschit («alussa»). Heprean sanana BETH tarkoittaa «talo, rakennus».


title: Bibliothèques Européennes de Théologie

text: Vuonna 2008 muuan unkarilainen graafikko suunnitteli järjestölle logon, joka lukupulpetin muodossa ilmentää pyhien kirjoitusten tutkimista ja lukemista (lectio divina). Kirjastonhoitajan ammatin nykyaikaa kuvaavat lyhenteen neljä kirjainta koskettimilla.


title: Bibliothèques Européennes de Théologie

text: ABCF: Association des Bibliothèques Chrétiennes de France - Ranska


title: Bibliothèques Européennes de Théologie

text: ABEI: Associazione dei Bibliotecari Ecclesiastici Italiani - Italia


title: Bibliothèques Européennes de Théologie

text: ABIE: Asociación de Bibliotecarios de la Iglesia en España - Espanja


title: Bibliothèques Européennes de Théologie

text: ABTAPL: Association of British Theological and Philosophical Libraries – Iso-Britannia ja Irlanti


title: Bibliothèques Européennes de Théologie

text: AKThB: Arbeitsgemeinschaft Katholisch-Theologischer Bibliotheken - Saksa


title: Bibliothèques Européennes de Théologie

text: EKE: Egyházy Könyvtárak Egyesülése - Unkari


title: Bibliothèques Européennes de Théologie

text: FIDES: Federation of the Polish Ecclesiastical Libraries - Puola


title: Bibliothèques Européennes de Théologie

text: FTRB: Forum for Teologiske og Religionsfaglige Bibliotek - Norja


title: Bibliothèques Européennes de Théologie

text: URBE: Unione Romana Biblioteche Ecclesiastiche - Italia


title: Bibliothèques Européennes de Théologie

text: VkwB: Verband kirchlich-wissenschaftlicher Bibliotheken in der Arbeitsgemeinschaft der Archive und Bibliotheken in der evangelischen Kirche (AABevK) - Saksa


title: Bibliothèques Européennes de Théologie

text: VRB: Vereiniging van Religieus-Wetenschappelijke Bibliothecarissen – flaaminkielinen Belgia


title: Bibliothèques Européennes de Théologie

text: VTB: Vereiniging voor het Theologisch Bibliothecariaat - Alankomaat


title: Bibliothèques Européennes de Théologie

text: 1. André J. Geuns and Barbara Wolf-Dahm, "Theological Libraries : an overview on history and present activities of the international council of associations of theological libraries" [archive], INSPEL, International Journal of Special Libraries, 32 (1998) 3, 139–158.


title: Bibliothèques Européennes de Théologie

text: 2. J. van Wyngaerden, "La Vereniging voor het Theologisch Bibliothecariaat (VTB)", Conseil International des Associations de Bibliothèques de Théologie, 1961–1996, Leuven: Bibliothek van de Faculteit Godgeleerdheid van de K.U. Leuven, 1996.


title: Bibliothèques Européennes de Théologie

text: 3. O. Dupont "Les réseaux français et européens de Bibliothèques religieuses" [archive], BBF, Bulletin des Bibliothèques de France, 2010, t.55, n°1.


title: Auringossa (kappale)

text: Auringossa on Mari Rantasilan esittämä vuonna 1989 levytetty kappale. Yarin säveltämä ja sanoittama kappale julkaistiin samannimisellä albumilla sekä erikseen singlenä.


title: Auringossa (kappale)

text: Kappaleesta levytettiin vuonna 1998 italiankielinen versio nimeltä "Nel Mio Sole".


title: Auringossa (kappale)

text: Kappaleesta nousi julkaisuaikaan kohu sen sisältämän sanoituksen vuoksi. Kappaleen sanoissa viitataan itsetyydyttämiseen. Rantasila on kertonut, että kappaleen teon aikana lauloi asioista, jotka ovat "luonnollisia", mutta ei osannut varautua kohuun. Rantasila lopetti kappaleen laulamisen keikoillaan 1990-luvun puolivälin jälkeen muutamaa poikkeusta lukuun ottamatta.


title: Applikaatio

text: Applikaatio eli päällikeompelu (myös "applisointi" tai "applikointi") on kankaan koristelemista kiinnittämällä siihen toisista kankaista leikattuja kuvioita.


title: Applikaatio

text: Pohjakankaana applikaatiossa käytetään yleensä yksiväristä kangasta, jonka pinnalle ommellaan värikkäästä kankaasta leikattuja koristekuvioita. Päällikeompelun ohella voidaan käyttää muun muassa kirjontaa.


title: Applikaatio

text: Päällikeompelua käytetään paljon kodintekstiileissä, esimerkiksi tilkkutäkeissä, pannumyssyissä ja sohvatyynyissä.


title: Tuomo Björksten

text: Tuomo Björksten (s. 1982 Jyväskylä) on suomalainen Yleisradion toimittaja ja luontovalokuvaaja . Hän on harrastanut luontokuvausta vuodesta 1997, mutta hankittuaan 2004 ensimmäisen digijärjestelmäkameran hän innostui kuvaamisesta oikein todella. Hän on toiminut Luontokuva-lehden toimitussihteerinä vuosina 2005–2007. Aamulehdessä Björksten työskenteli vuosina 2007–2013.


title: Valehtelevat viettelijät (1. tuotantokausi)

text: Yhdysvaltalaisen televisiosarjan "Valehtelevien viettelijöiden" ensimmäinen tuotantokausi alkoi Yhdysvalloissa 8. kesäkuuta 2010 ja se sisälsi yhteensä 22 jaksoa. Kauden ensimmäisellä jaksolla oli 2,47 miljoonaa katsojaa, ja sen keskimääräinen katsojaluku kesäkautena oli noin 2,5 miljoonaa. Sarjan palatessa tauolta talvella 2011 sen talvikauden ensimmäisellä jaksolla oli 4,22 miljoonaa katosojaa. Suomessa ensimmäinen tuotantokausi alkoi Sub-kanavalla 14. toukokuuta 2012.


text: Sarja perustuu Sara Shepardin kirjoihin ja sijoittuu kuvitteelliseen Rosewoodin kaupunkiin Pennsylvaniassa.


text: Sarja kertoo tarinaa neljästä ystävyksestä – Spenceristä, Ariasta, Hannasta ja Emilystä – joiden yhteinen ja paras ystävä Alison katoaa. Vuotta myöhemmin tytöt ovat kasvaneet erilleen toisistaan ja alkavat saada viestejä salaperäiseltä ”A:lta”, ajatellen aluksi lähettäjän olevan Alison. Pian poliisit kuitenkin löytävät Alisonin ruumiin hänen takapihaltaan. Tällöin neljä ystävätärtä yhdistävät jälleen voimansa ja alkavat selvittää salaperäisen ”A:n” henkilöllisyyttä. Sarja keskittyy pääasiassa Alisonin murhan aiheuttamaan mysteeriin ja neljään vähenneen tyttöporukan henkilökohtaisiin ongelmiin. Samalla he pitävät suuria salaisuuksia keskenään ja lähestyvät totuutta ”A:sta”.


title: Louis Martin (uimari)

text: Louis Martin oli ranskalainen uimari, vesipalloilija ja olympiamitalisti. Hän edusti seuratasolla Pupilles de Neptune de Lilleä.


title: Louis Martin (uimari)

text: Martin osallistui olympialaisiin kerran, Pariisissa 1900. Hän oli tuolloin 200 metrin vapaauinnissa yhdeksäs, 1 000 metrin vapaauinnissa viides ja sijoittui kolmanneksi 4 000 metrillä. Martin ui myös Lillen pronssia voittaneessa joukkueessa 200 metrin kilpailussa ja pelasi seuran vesipallojoukkueessa, joka sai niin ikään pronssimitalin.


title: Louis Martin

text: Louis Martin voi viitata seuraaviin henkilöihin:


title: Oludamola Osayomi

text: Oludamola Bolanle ”Damola” Osayomi (s. 26. kesäkuuta 1986 Ilesha, Osun, Nigeria) on nigerialainen pikajuoksija.


title: Oludamola Osayomi

text: Osayomi kilpaili Sherbrooken alle 18-vuotiaiden MM-kisoissa 2003, joissa hän karsiutui 100 metrin juoksun välierissä ajalla 11,83 ja 200 metrin juoksun välierissä ajalla 24,29. Seuraavana vuonna hän oli mukana Ateenan olympialaisissa Nigerian joukkueessa, joka sijoittui 4 × 100 metrin viestijuoksussa seitsemänneksi ajalla 43,42. Helsingin MM-kisoissa 2005 hän oli myös maansa pikaviestijoukkueessa, joka sijoittui seitsemänneksi ajalla 43,25.


title: Oludamola Osayomi

text: Osayomi voitti vuonna 2007 Afrikan kisoissa kultaa sekä 100 että 200 metrillä. Saman vuoden Osakan MM-kisoissa hän oli sadalla metrillä kahdeksas ajalla 11,26 ja karsiutui pikaviestissä alkuerissä. Seuraavana vuonna Osayomi sijoittui Valencian sisäratojen MM-kisoissa 60 metrillä kuudenneksi ajalla 7,26 ja voitti Addis Abeban Afrikan-mestaruuskisoissa kultaa 100 metrillä ajalla 11,22 ja pronssia 200 metrillä ajalla 22,83. Viestijuoksussa hän oli mukana voittamassa pronssia. Pekingin olympialaisissa hän karsiutui 100 metrillä välierissä ja 200 metrillä toisissa alkuerissä. Pikaviestissä hän oli mukana Nigerian joukkueessa. Joukkue sijoittui alun perin kolmanneksi ajalla 43,04, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016.


title: Oludamola Osayomi

text: Berliinin MM-kisoissa 2009 Osayomi karsiutui 100 metrillä toisissa alkuerissä ja 200 metrillä alkuerissä. Viestissä Nigerian joukkue hylättiin alkuerissä. Seuraavana vuonna hän voitti Afrikan-mestaruuskilpailuissa pronssia sadalla metrillä, kultaa 200 metrillä ja kultaa pikaviestissä. IAAF:n maanosien cupissa hän sijoittui viidenneksi 200 metrillä ja oli mukana Afrikan joukkueessa, joka juoksi pikaviestissä kolmanneksi. Kauden lopussa hän voitti Kansainyhteisön kisoissa 100 metrin juoksun, mutta kärähti dopingtestissä kielletystä 1,3-dimetyyliamyyliamiini-piristeestä. Osayomin suoritus hylättiin käryn seurauksena.


title: Oludamola Osayomi

text: Osayomi karsiutui Daegun MM-kisoissa 2011 100 metrillä välierissä, mutta oli mukana pikaviestissä Nigerian kuudenneksi juosseessa joukkueessa. Saman vuoden Afrikan-kisoissa hän voitti 100 ja 200 metrin juoksut. Lontoon olympialaisissa 2012 hän karsiutui 100 metrillä alkuerissä ja juoksi neljänneksi sijoittuneessa Nigerian pikaviestijoukkueessa.


title: Oludamola Osayomi

text: Osayomi on 163 senttimetriä pitkä ja painaa kilpailukunnossaan 63 kg.


title: Kilpakosijat (täsmennyssivu)

text: Kilpakosijat tarkoittaa seuraavia asioita:


title: The Role

text: The Role on Konstantin Lopušanskin ohjaama elokuva, joka julkaistiin vuonna 2013. Tuotannosta vastasi venäläinen Proline-Media Ltd ja suomalainen Bufo Oy. Elokuva sai keväällä 2012 Suomen elokuvasäätiöltä 260 000 euron Eurimages-tuen, koko budjetin ollessa noin 1,6 miljoonaa euroa.


title: The Role

text: Elokuvan naispääosan näytteli Maria Järvenhelmi.


title: The Role

text: Elokuva sijoittuu vuoden 1917 lokakuun vallankumouksen jälkeiseen Viipuriin ja 1920-luvun Neuvostoliittoon.


title: Scarchives Vol. 1

text: Scarchives Vol. 1 on Lordi-yhtyeen 20-vuotisen uran kunniaksi vuonna 2012 julkaistu kokoelmalevy, joka sisältää ennenjulkaisematonta materiaalia Lordin arkistoista. Kokoelman CD sisältää yhtyeen julkaisematta jääneen "Bend Over and Pray the Lord" -albumin kaikki alkuperäiset kappaleet, sekä "Hulking Dynamo"-kappaleen, joka nauhoitettiin "Get Heavy" -albumin äänityssessioissa, muttei julkaistu kyseisellä pitkäsoitolla. DVD sisältää videotaltioinnin Lordin ensimmäisestä keikasta, sekä kuvagallerian julkaisematta jääneistä oheistuotteista yhtyeen alkuajoilta. Keikan voi katsoa myös Mr. Lordin kommenttiraidalla.


title: Scarchives Vol. 1

text: Kokoelma julkaistiin digipak-kansissa ja se tuli myyntiin ainoastaan Rokkikauppaan. Levyä painettiin 500 kappaleen rajoitettu erä, ja se on myyty loppuun.


title: Scarchives Vol. 1

text: Scarchives Vol. 1 on ensimmäinen ja toistaiseksi ainoa Lordin Scarchives-julkaisu. Scarchives oli alun perin tarkoitus julkaista isona boksina sisältäen runsaasti yhtyeen arkistotuotteita, mutta sen osat päätettiin kustannussyistä julkaista erikseen tietyllä aikavälillä. Näin ollen Scarchives-nimeen lisättiin pääte "Vol. 1".


title: Scarchives Vol. 1

text: Kokoelman kansivihko sisältää kaikki sivut "Bend Over and Pray the Lord" -albumin kansivihosta alkuperäisinä. Sen lisäksi kansivihosta löytyy julkaisemattomia kuvia vuosilta 1997-1999 sekä Mr. Lordin kirjoittama yksityiskohtainen tarina albumin nauhoituksista.


title: Scarchives Vol. 1

text: Levyllä kuultavat "Bend Over and Pray the Lord" -albumin kappaleet ovat täysin alkuperäisiä ja muokkaamattomia. Levyllä on lisäksi mukana alkuperäinen "Get Heavy" -kappale, sekä aiemmin julkaisematon kappale "Hulking Dynamo" "Get Heavy" -albumin nauhoituksista TT Oksalan alkuperäisenä miksauksena. Albumin masteroi Mika Jussila.


title: Scarchives Vol. 1

text: DVD sisältää keikan lisäksi Mr. Lordin kommenttiraidan keikkaan sekä kuvagallerian julkaisemattomista Lordi-fanituotteista tuolta ajalta. DVD:n leikkasi Lordin edesmennyt rumpali Tonmi "Otus" Lillman. Lillman ei kuitenkaan kerennyt ennen kuolemaansa viimeistelemään DVD-osiota. Kokoelma tuli myyntiin ainoastaan Rokkikauppa-nettikauppaan, ja sen ennakkoon tilanneet saivat kaupan päälle Lordin vuosipäiväplektran.


title: Scarchives Vol. 1

text: Lordin ensimmäinen keikka ei mennyt aivan käsikirjoituksen mukaan. Kalman piti vaihtaa bassoa ennen Hellbender Turbulence-kappaletta erilaisen vireen takia. Kun basso oli vaihdettu ja johdot kiinnitetty, mitään ei kuulunut. Kalma näytti sovittua käsimerkkiä monitorimiksaajalle, ja hän laittoi taustanauhat seis. Mr. Lordi murisi mikrofoniin jotain, ja yleisö oli tästä innoissaan. Vastoinkäymiset jatkuivat Dynamite Tonite-kappaleessa. Mr. Lordilla oli kädessään dynamiitti, jonka päästä oli tarkoitus ampua kipinäsäde. Mr. Lordi piti dynamiittia vahingossa väärin päin, ja kipinäsuihku laukesi nivusille. Not The Nicest Guy-kappaleen kitarasoolon aikana Amenin kitaran päästä oli tarkoitus lentää iso kipinäsuihku. Mutta pyroteknikko oli asentanut liian pienen kipinäsuihkun. Lordi vaihtoi pyroteknikon heti keikan jälkeen. Tapahtui vielä yksi vastoinkäyminen. Lavan takana oli kaksoisovet, joista Mr. Lordin oli tarkoitus astua lavalle ja sieltä pois. Ovet oli jääneet rasvaamatta ja jumittuivat. Mr. Lordi joutui poistumaan pienestä ovenraosta.


title: Louis Martin (painonnostaja)

text: Louis George Martin (11. marraskuuta 1936 Kingston, Jamaikan kruununsiirtomaa, Brittiläinen imperiumi – 16. tammikuuta 2015 Heanor, Derbyshire) oli brittiläinen painonnostaja ja olympiamitalisti.


title: Louis Martin (painonnostaja)

text: Martin saapui Britteinsaarille 1950-luvun puolivälissä, jota ennen hän oli harjoittanut hieman kehonrakennusta Jamaikalla. Kun hänet rohkaistiin paikalliseen Mr. Universum -kisan karsintaan, hän nosteli painoja kuntosalilla Derbyssä huomaten, että se oli hänen lajinsa. Martinista tuli Yhdistyneen kuningaskunnan ensimmäinen painonnoston maailmanmestari kahdessa vuodessa lajin aloittamisen jälkeen, kun hän yllätti ennakkosuosikki Arkadi Vorobjovin 90 kilon sarjassa vuoden 1959 kisoissa.


title: Louis Martin (painonnostaja)

text: Martin osallistui ensimmäisiin olympialaisiinsa Roomassa 1960, jossa hän sai 90 kilon sarjasta pronssia. Hän oli painoluokassaan yksi maailman parhaista 1960-luvun alussa ja sai hopeaa MM-kisoista 1961. Martin voitti maailmanmestaruuden vuosina 1962, 1963 ja 1965. Hän oli mitalitaistelussa myös Méxicon olympialaisissa 1968, mutta ei saanut aikaan tulosta työnnössä ja jäi täten ilman sijoitusta. Martin kilpaili Jamaikan joukkueessa brittiläisen imperiumin ja kansainyhteisön kisoissa 1958, jonka jälkeen hän vaihtoi Englannin väreihin ja voitti kultaa kolmesti peräkkäin vuosina 1962–1970.


title: Louis Martin (painonnostaja)

text: Martin teki uransa aikana kaksi virallista maailmanennätystä, yhteistulokseen vuonna 1962 sekä työntöön 1965. Hän nosti myös kaksi muuta ennätystulosta, mutta kansainvälinen lajiliitto ei hyväksynyt niitä.


title: Louis Martin (painonnostaja)

text: Martin kuoli 78-vuotiaana kotonaan Derbyshiren Heanorissa 16. tammikuuta 2015 asbestialtistuksen aiheuttamaan mesotelioomaaan.


title: Dashon Goldson

text: Dashon Hugh Goldson (s. 18. syyskuuta 1984 Carson, Kalifornia, Yhdysvallat) on yhdysvaltalainen amerikkalaisen jalkapallon pelaaja, pelipaikaltaan takapuolustaja.


title: Dashon Goldson

text: San Francisco 49ers varasi Washingtonin yliopiston joukkueessa yliopistojalkapalloa pelanneen Goldsonin vuoden 2007 NFL:n varaustilaisuudessa, tilaisuuden neljännellä kierroksella. Hän pelasi tulokaskaudestaan 2007 kauteen 2012 asti 49ersin riveissä, vaikka oli allekirjoittaa vapaana pelaajana sopimuksen New England Patriotsin kanssa ennen kauden 2011 alkua.


title: Dashon Goldson

text: Goldson valittiin kauden 2011 jälkeen ensimmäistä kertaa NFL:n tähdistöotteluun Pro Bowliin.


title: Dashon Goldson

text: Maaliskuun 13. päivä 2013 Goldson allekirjoitti viiden vuoden ja 41,25 miljoonan dollarin sopimuksen Tampa Bay Buccaneersin kanssa. Huhtikuussa 2015 hänet siirrettiin Washington Redskinsiin. 7. maaliskuuta 2016 Redskins vapautti Goldsonin sopimuksestaan.


title: Ted Ginn, Jr.

text: Theodore "Ted" Ginn, Jr. (s. 12. huhtikuuta 1985 Cleveland, Ohio) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Arizona Cardinalsissa.


title: Ted Ginn, Jr.

text: Yliopistojalkapalloa Ginn pelasi Ohion osavaltionyliopiston joukkueessa.


title: Ted Ginn, Jr.

text: Miami Dolphins varasi Ginnin vuoden 2007 NFL:n varaustilaisuuden ensimmäisellä kierroksella, yhdeksäntenä pelaajana. Dolphinsin päätös varata Ginn oli jättiyllätys, kaikkien odottaessa seuran varaavan pelinrakentaja Brady Quinnin. Vaikka Ginn tiedettiin varaustilaisuuden nopeimmaksi pelaajaksi, hänen kiinniottotaitoaan pidettiin vähintään kyseenalaisena.


title: Ted Ginn, Jr.

text: Ginnin vaikeudet syöttöjen vastaanottamisessa ovat rajoittaneet hänen ammattilaisuraansa niin Miamissa kuin myöhemmin myös San Francisco 49ersin riveissä, jä hänen roolinaan on pääasiassa ollut potkujen palauttaminen.


title: Clarence Pinkston

text: Clarence Elmer "Bud" Pinkston (2. helmikuuta 1900 Wichita – 18. marraskuuta 1961 Detroit) oli yhdysvaltalainen uimahyppääjä ja olympiavoittaja.


title: Clarence Pinkston

text: Pinkston voitti Antwerpenin olympialaisissa 1920 kultaa 10 metrin kerroshypyissä ja sai hopeaa 3 metrin ponnahduslaudalla. Hän voitti samana vuonna myös ensimmäisen AAU:n mestaruutensa, joita hän vei viisi peräkkäin kerroshypyissä ja sai kaksi ponnahduslaudalla. Pinkston oli yksi Stanfordin menestyksekkäistä uimahyppääjistä, jotka putsasivat pöydän palkinnoista vuoden 1924 olympialaisissa. Hän voitti itse kyseisissä kisoissa pronssia sekä ponnahduslaudalta että kerroshypyissä, jonka lisäksi hän sijoittui korkeushypyssä yhdeksänneksi.


title: Clarence Pinkston

text: Pinkston meni naimisiin vuonna 1924 olympiakultaa voittaneen uimahyppääjä Elizabeth Beckerin kanssa ja valmensi hänet toiseen olympiavoittoonsa Amsterdamin kisoissa 1928. Becker-Pinkston voitti kultamitalin parin kaksoslasten 2-vuotissyntymäpäivänä 11. elokuuta.


title: Clarence Pinkston

text: Pinkston valmensi vaimonsa lisäksi monia muita olympiamitalisteja sekä uinnissa että uimahypyissä Detroit Athletic Club -seurassa. Hänen valmennustyyliinsä vaikutti suuresti Bill Bachrach. Molempien tapana oli viettää paljon aikaa valmennettavansa kanssa, ja kumpikin heistä valmensi yhtä urheilijaa kerrallaan ainoana valmentajana. Pinkstonin valmennettavia olivat muun muassa Dick Degener, Clarke Scholes ja Dick Hanley. Hänet valittiin uinnin kansainväliseen kunniagalleriaan valmentajana vuonna 1966.


title: The Flying Burrito Brothers

text: The Flying Burrito Brothers oli amerikkalainen country rock yhtye, joka perustettiin vuonna 1968. Yhtye tunnetaan parhaiten sen vaikutusvaltaisesta debyyttialbumista nimeltään "The Gilded Palace of Sin" (1969). Yhtyeen tunnetuimmat jäsenet olivat country rock legendat Gram Parsons, Bernie Leadon ja Chris Hillman, vaikkakin yhtyeessä soitti yli 20 muuta jäsentä.


title: Elizabeth Becker-Pinkston

text: Elizabeth Anna ”Betty” Becker-Pinkston (6. maaliskuuta 1903 Philadelphia – 6. huhtikuuta 1989 Detroit) oli yhdysvaltalainen uimahyppääjä ja olympiavoittaja. Hänen seuransa oli Ambassador Swim Club.


title: Elizabeth Becker-Pinkston

text: Becker aloitti uimisen lapsena terapiana vakavan kurkkumätäsairauden jälkeen. Hän osallistui ensimmäiseen kansalliseen kilpailuunsa 12-vuotiaana ja alkoi noihin aikoihin kiinnostua uimahypyistä. 15-vuotiaana Becker voitti keskisen Atlantin osavaltioiden mestaruuden ja jäi uimahyppääjän uralle. Koska Philadelphiassa ei ollut kolmen metrin lautaa, jolla harjoitella, hän muutti Atlantic Cityyn. Kaupungissa Becker liittyi Ambassador-uimaseuraan.


title: Elizabeth Becker-Pinkston

text: Becker jäi vain niukasti kisajoukkueen ulkopuolelle vuoden 1920 olympialaisista. Becker voitti Pariisin olympiakisoissa 1924 kultaa 3 metrin ponnahduslaudalta sekä hopeaa kerroshypyistä. Kisojen jälkeen hän meni naimisiin uimahyppääjä Clarence Pinkstonin kanssa. Pari sai kaksoset vuonna 1926, mutta jo kaksi vuotta myöhemmin Becker-Pinkston voitti olympiakultaa 10 metrin kerroshypyistä miehensä valmentamana. Becker-Pinkston voitti uransa aikana kuusi AAU:n mestaruutta. Hänet valittiin uinnin kansainväliseen kunniagalleriaan vuonna 1967.


title: Raadonsyöjä

text: Raadonsyöjä, myös haaskansyöjä tai haaskaeläin, on eläin, joka syö valmiiksi kuolleita eläimiä. Raadonsyöjillä on tärkeä tehtävänsä luonnon puhtaanapitäjinä. Tunnetuimpia raadonsyöjiä ovat korppikotkat, mutta monet metsästävät eläimetkin syövät ajoittain myös raatoja, kuten karhut, leijonat, hait, hyeenat, simpukat ja lokit.


title: Germano Grachane

text: Germano Grachane (s. 4. toukokuuta 1942) on mosambikilainen roomalaiskatolinen piispa. Hänet vihittiin lasaristien papiksi 24. toukokuuta 1970 ja nimitettiin Nampulan arkkihiippakunnan vihkipiispaksi sekä Thunusudan titulaaripiispaksi 22. tammikuuta 1990. Piispaksi konsekroinnin suoritti 3. kesäkuuta Manuel Vieira Pinto, jota avustivat Paulo Mandlate ja Júlio Duarte Langa.


title: Germano Grachane

text: 11. lokakuuta 1991 Grachane sai nimityksen Nacalan piispaksi.


title: Bertil Uggla

text: Bertil Gustafsson Uggla (19. elokuuta 1890 Solna – 29. syyskuuta 1945 Karlstad) oli ruotsalainen nykyaikainen viisiottelija, seiväshyppääjä ja miekkailija.


title: Bertil Uggla

text: Uggla voitti seiväshypyssä pronssia Tukholman olympialaisissa 1912. Hän hyppäsi samana vuonna ennätystuloksensa 382 cm. Ensimmäisen maailmansodan jälkeen Antwerpenin olympialaisissa 1920 Uggla oli mukana kalvan henkilökohtaisessa kilpailussa, jossa hän putosi alkulohkossa. Hän miekkaili myös joukkuekisassa, jossa Ruotsi oli yhdestoista.


title: Bertil Uggla

text: Uggla sai vuoden 1924 olympialaisissa pronssia nykyaikaisessa viisiottelussa, jonka lisäksi hän miekkaili Ruotsin alkulohkossa pudonneessa kalpajoukkueessa. Hän sijoittui floretin henkilökohtaisessa kisassa kahdenneksitoista Amsterdamin olympialaisissa 1928, joissa Ruotsi putosi jälleen kalvan joukkuekisassa alkulohkon jälkeen.


title: Bertil Uggla

text: Uggla voitti seiväshypyssä maansa mestaruuden vuosina 1909, 1911 ja 1912 sekä nykyaikaisessa viisiottelussa 1921. Hän piti aikoinaan hallussaan seiväshypyn Ruotsin-ennätystä ja edusti maata kansainvälisellä tasolla myös voimistelussa. Uggla tuli Ruotsissa kuuluisaksi aamuvoimisteluohjelmistaan, joita hän piti radiossa seitsemäntoista vuotta. Bertilin veli Bengt kilpaili nykyaikaisessa viisiottelussa.


title: Alceste Catella

text: Alceste Catella (s. 5. toukokuuta 1942 Tavigliano) on italialainen roomalaiskatolinen piispa. Hänet vihki papiksi Biellan hiippakuntaan Carlo Rossi 26. kesäkuuta 1966. Hänet nimitettiin Casale Monferraton hiippakunnan johtoon 15. toukokuuta 2008. Piispaksi konsekroinnin suoritti 29. kesäkuuta Severino Poletto, jota avustivat Enrico Masseroni ja Gabriele Mana. Catella asetettiin virkaansa 7. syyskuuta.


title: Bengt Uggla

text: Bengt Gustafsson Uggla (9. syyskuuta 1894 Solna – 26. helmikuuta 1937 Tukholma) oli ruotsalainen nykyaikainen viisiottelija. Hän edusti seuratasolla tukholmalaista I1 IF:ää. Uggla osallistui Antwerpenin olympialaisiin 1920, joissa hän sijoittui neljänneksi.


title: Bengt Uggla

text: Bengtin isoveli Bertil oli urheilija, joka kilpaili muun muassa nykyaikaisessa viisiottelussa.


title: Avoin ministeriö

text: Avoin ministeriö ry on riippumaton ja sitoutumaton vapaaehtoisjärjestö, jonka tarkoituksena on tuottaa joukkoistamisen avulla laadukkaita kansalaisaloitteita. Palvelussa kuka tahansa voi esittää omia ideoitaan lakialoitteiksi ja kommentoida toisten ideoita omalla nimellään.


title: Avoin ministeriö

text: Palvelu on toteutettu vapaaehtoisvoimin, eikä se ole yhteydessä valtioneuvostoon tai poliittisiin puolueisiin. Avoin ministeriö ei sulje mitään ideoita pois, elleivät ne ole lain tai hyvän tavan vastaisia, mutta painottaa muun muassa suvaitsevaisuutta, tasa-arvoa, ihmisen, luonnon ja ympäristön hyvinvointia ja avointa tietoyteiskuntaa edistäviä hankkeita.


title: Avoin ministeriö

text: Kansalaisaloitteen kannatusilmoituksen voi allekirjoittaa sivulla Kansalaisaloite.fi sähköisesti.


title: Maurice Bladel

text: Maurice Bladel (1886 – ?) oli belgialainen kirjailija.


title: Maurice Bladel

text: Bladelin urasta tiedetään vain hieman. Hänen teoksensa "Vampires" julkaistiin vuonna 1915, ja se mainittiin Belgian kirjallisuutta käsitelleessä julkaisussa vuodelta 1919. Bladel osallistui kirjallaan "La Louange des Dieux" vuoden 1920 olympialaisten taidekilpailuihin voittaen pronssimitalin.


title: Koripallon naisten SM-sarjakausi 2003–2004

text: Koripallon naisten SM-sarjakaudella 2003–2004 Pantterit Helsingistä voitti seuran historian neljännen mestaruuden. Hopeaa voitti Espoo Basket Team ja pronssia Pussihukat Vantaalta. Pantterit voitti loppuottelusarjan voitoin 3–0.


text: Runkosarja pelattiin kymmenen joukkueen kaksinkertaisena sarjana. Viisi parasta joukkuetta jatkoivat ylemmässä jatkosarjassa ja muut viisi alemmassa jatkosarjassa, jotka myös pelattiin kaksinkertaisina sarjoina. Joukkueiden tulokset runkosarjasta otettiin mukaan jatkosarjan sarjataulukkoon. Ylemmän jatkosarjan kaksi parasta, Pantterit ja Espoo Basket Team, selviytyivät suoraan välieriin.


text: Pudotuspelien ensimmäisessä vaiheessa kohtasivat ylemmän jatkosarjan kolmas Pussihukat ja alemman jatkosarjan voittaja Äänekosken Huima sekä ylemmän jatkosarjan sijoille 4 ja 5 sijoittuneet BC Nokia ja Turun Riento. Ottelut pelattiin paras kolmesta -järjestelmällä. Välierissä pelasivat vastakkain jatkosarjassa parhaiten sijoittunut Pantterit ja huonoiten sijoittunut BC Nokia sekä toiseksi paras Espoo Basket Team ja toiseksi huonoiten sijoittunut Pussihukat. Loppuotteluun etenivät Pantterit ja Espoo Basket Team. Välierät ja loppuottelu pelattiin paras viidestä -järjestelmällä.


text: SM-sarjaan nousi Tampereen Pyrintö ja siitä putosi suoraan Karhun Pojat Helsingistä. Pudotuspelien ulkopuolelle jääneet joukkueet pelasivat viiden joukkueen kaksinkertaisen noususarjan I-divisioonan toiseksi ja kolmanneksi sijoittuneiden joukkueiden kanssa, joista kolme parasta pelasivat seuraavalla kaudella SM-sarjassa. Kaikki kolme SM-sarjajoukkuetta pitivät sarjapaikkansa. Kauden jälkeen Espoo Basket Team ja Tapiolan Honka ryhtyivät tekemään yhteistyötä, ja seuraavalla kaudella seurojen yhteinen edustusjoukkue Espoo Team pelasi Espoo Basket Teamin sarjapaikalla. Tapiolan Hongan sarjapaikalla puolestaan pelasi seurojen kehitysjoukkue Espoo Akatemia.


text: Lea Hakala heitti naisten pääsarjahistorian ensimmäisenä pelaajana 10 000. runkosarjapisteensä 8. marraskuuta 2003 ottelussa PeKa-Pantterit.


title: Rypälekuuset

text: Rypälekuuset ("Cephalotaxus") on havupuusuku, johon kuuluu noin 10 lajia. Suvun lajit ovat ainavihantia pensaita tai pieniä puita. Suvulle ominainen piirre on koppisiemenisten kasvien hedelmiä muistuttava käpy, jonka käpysuomut ovat surkastuneita, ja jossa on tavallisesti vain yksi kokonaan mehevän siemenvaipan ympäröimä siemen. Eräät kasvitietelijät pitävät rypälekuusia omana yksisukuisena rypälekuusikasvien heimonaan (Cephalotaxaceae), kun taas toiset luokittelevat rypälekuusten suvun marjakuusikasvien heimoon (Taxaceae).


title: Rypälekuuset

text: Suvusta käytetyt nimet viittaavat suvun käpyihin. Tieteellinen nimi on muodostettu muinaiskreikan kielen päätä tarkoittavasta sanasta "kephalos" ("κέφαλος"), joka viittaa kävyn muotoon, sekä nimestä "Taxus", joka on klassisesta latinasta juontuva marjakuusten tieteellinen nimi.


title: Rypälekuuset

text: Rypälekuuset ovat puuvartisia kasveja. Ne ovat pensaita tai pieniä puita. Oksat voivat olla siirottavia ja sivusuuntaisia tai kohenevia. Rungon kuori on ohutta ja sileää. Se hilseilee kapeina liuskoina. Silmut ovat hieman kartiomaisia tai munanmuotoisia ja limittäisten silmusuomujen peittämiä.


title: Rypälekuuset

text: Lehdet ovat litteitä ja muodoltaan tasasoukkia tai tasasoukan suikeita. Lehtiasento on kierteinen. Useimmissa versoissa lehdet ovat kääntyneet tyvestään siten, että asettuvat vaakatasossa rangan sivuille kampamaisesti, mutta johtoversoissa ne siirottavat säteittäisesti kaikkiin suuntiin. Lehdessä on näkyvä keskisuoni, joka on koholla lehden kummallakin pinnalla, ja yksi pihkatiehyt, joka kulkee lehden alapinnan keskisuonta myöten. Ilmaraot sijaitsevat lehden alapinnassa, jossa ne muodostavat kaksi vaaleaa ilmarakojuovaa. Kumpikin ilmarakojuova koostuu 11-24 rivistä ilmarakoja. Suvun kasvit ovat ainavihantia ja lehdet ovat monivuotisia.


title: Rypälekuuset

text: Rypälekuuset ovat yleensä kaksikotisia, joten yksineuvoiset hede- ja emikukinnot sijaitsevat tavallisesti eri kasviyksilöissä. Kukinnot kasvavat hankasilmuista kehittyvissä perällisissä ryppäissä. Hedekukinnot eli hedekävyt kasvavat 6–8 kukinnon ryppäissä. Hedekukinto koostuu 4-16 muodoltaan kilpimäisestä hedelehdestä, jotka ovat asettuneet kierteisesti lyhyen rangan ympärille. Jokaisessa hedelehdessä on 2-4 siitepölyä tuottavaa pölylokeroa. Emikukinnot eli kävyt kasvavat yleensä 1-6 kukinnon ryppäissä. Emikukinnossa on useita hedelmällisiä emilehtiä eli käpysuomuja, joissa kussakin on kaksi pystyä siemenaihetta. Lopulta yleensä vain yksi tai joskus kaksi siemenaiheista kehittyy kypsiksi siemeniksi. Siemenet ovat luumun- tai munanmuotoisia, niillä on kova siemenkuori, ja kypsinä niitä ympäröi kokonaan mehevä siemenvaippa. Aluksi vihreän siemenvaipan väri vaihtelee kypsänä vihreästä ja kellertävästä punaiseen ja ruskeaan. Siemenvaipan muoto vaihtelee pallomaisesta pitkänomaiseen. Sen kärki on yleensä otapäinen.